text:
σημείο. Θα ενημερώνεται ο χρήστης ώστε να αρχίζει την εγκατάσταση του συστήματος συγκρατήσεως για παιδιά σε καθίσματα οχημάτων που στο εγχειρίδιο του χρήστη του οχήματος χαρακτηρίζονται ως «καθολικής» κατηγορίας, χρησιμοποιώντας την πρωτεύουσα διαδρομή της ζώνης.
 15.3.16.
 Θα προβλέπεται η διατήρηση των οδηγιών του συστήματος συγκρατήσεως για παιδιά επάνω σε αυτό καθ’ όλη τη διάρκεια ζωής του προϊόντος ή στο εγχειρίδιο του οχήματος σε περίπτωση ενσωματωμένων συστημάτων συγκρατήσεως.
 15.3.17.
 Θα παρέχεται ρητή προειδοποίηση ώστε να μην χρησιμοποιούνται άλλα φέροντα το φορτίο σημεία επαφής από εκείνα που περιγράφονται στις οδηγίες και σημειώνονται επάνω στο σύστημα συγκρατήσεως για παιδιά.
 15.3.18.
 Για συστήματα συγκράτησης ISOFIX για παιδιά, ως οδηγία χρήσης πρέπει να υποδεικνύεται η ανάγνωση του εγχειριδίου χρήσης του κατασκευαστή.
 16. ΟΝΟΜΑΤΑ ΚΑΙ ΔΙΕΥΘΥΝΣΕΙΣ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΥΠΕΥΘΥΝΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΙ ΔΙΟΙΚΗΤΙΚΩΝ ΤΜΗΜΑΤΩΝ
 16.1.
 Τα συμβαλλόμενα στη συμφωνία μέρη που εφαρμόζουν αυτόν τον κανονισμό θα κοινοποιήσουν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης και των διοικητικών τμημάτων που χορηγούν εγκρίσεις και όπου θα αποστέλλονται τα έντυπα που πιστοποιούν την έγκριση ή επέκταση, άρνηση ή απόσυρση έγκρισης που εκδίδεται σε άλλες χώρες.
 (1) 1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για τη Δημοκρατία της Τσεχίας, 9 για την Ισπανία, 10 για τη Σερβία και Μαυροβούνιο, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για την Ομοσπονδία της Ρωσίας, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία και 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία- Ερζεγοβίνη, 32 για τη Λεττονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη χρησιμοποιώντας το αντίστοιχο σύμβολο ECE), 43 για την Ιαπωνία, 44 (κενό), 45 για την Αυστραλία και 46 για την Ουκρανία, 47 για τη Νότια Αφρική και 48 για τη Νέα Ζηλανδία, 49 για την Κύπρο, 50 για τη Μάλτα και 51 για τη Δημοκρατία της Κορέας. Περαιτέρω αριθμοί θα ανατεθούν σε άλλες χώρες με τη χρονολογική σειρά με την οποία επικυρώνουν ή προσχωρούν στη συμφωνία σχετικά με την εναρμόνιση των ενιαίων τεχνικών προδιαγραφών για τροχήλατα οχήματα, εξοπλισμό και ανταλλακτικά που μπορούν να τοποθετηθούν ή/και να χρησιμοποιηθούν σε τροχήλατα οχήματα και συνθήκες αμοιβαίας αναγνώρισης των εγκρίσεων που χορηγούνται βάσει αυτών των προδιαγραφών, και οι αριθμοί που ανατίθενται κατ’ αυτόν τον τρόπο θα κοινοποιούνται από τον Γενικό Γραμματέα των Ηνωμένων Εθνών στα συμβαλλόμενα στη συμφωνία μέρη.
 (2)


text:
Τα «καθολικά» ΣΣΠ ISOFIX είναι συστήματα συγκράτησης με μέτωπο προς τα εμπρός, για χρήση σε οχήματα με θέσεις εξοπλισμένες με σύστημα αγκυρώσεων ISOFIX και με αγκύρωση στο άνω σημείο πρόσδεσης.
 (3) Τα «οιονεί καθολικά» ΣΣΠ ISOFIX είναι:
 —
 συστήματα συγκράτησης με μέτωπο προς τα εμπρός, εξοπλισμένα με σκέλος στήριξης ή
 —
 συστήματα συγκράτησης με μέτωπο προς τα πίσω, εξοπλισμένα με σκέλος στήριξης ή με ιμάντα στο άνω σημείο πρόσδεσης, για χρήση σε οχήματα με θέσεις εξοπλισμένες με σύστημα αγκυρώσεων ISOFIX και με αγκύρωση στο άνω σημείο πρόσδεσης, αν χρειάζεται
 —
 ή συστήματα συγκράτησης με μέτωπο προς τα πίσω, υποστηριζόμενα από το ταμπλό του οχήματος, για χρήση στο εμπρόσθιο κάθισμα του συνεπιβάτη, εξοπλισμένα με σύστημα αγκυρώσεων ISOFIX, ή συστήματα συγκράτησης με μέτωπο προς τα πλάγια, εξοπλισμένα, αν χρειάζεται, με διάταξη αντιπεριστροφής, για χρήση σε οχήματα με θέσεις εξοπλισμένες με σύστημα αγκυρώσεων ISOFIX και με αγκύρωση στο άνω σημείο πρόσδεσης, αν χρειάζεται.
 (4) Δεν ισχύουν όρια επιτάχυνσης θώρακα κατά τη χρήση του «νεογνού» ανδρεικέλου δεδομένου ότι δεν διαθέτει όργανα μέτρησης.
 (5) Το ανδρείκελο νεογνού δεν διαθέτει κοιλιακό σημείο. Συνεπώς, σχετικά με την κοιλιακή διείσδυση δύναται να χρησιμοποιηθεί μόνον υποκειμενική ανάλυση.
 (6) Οι αντοχές στις διαστάσεις δεν είναι έγκυρες για τα όρια, εκτός αν ορίζεται άλλως.
 Εύρος διαστάσεων (mm)
 Κάτω των 6
 άνω των 6 έως 30
 άνω των 30 έως 120
 άνω των 120 έως 315
 άνω των 315 έως 1 000
 Άνω των 1 000
 Αντοχή (mm)
 ±0,5
 ± 1
 ±1,5
 ± 2
 ± 3
 ± 4
 Γωνιακές αντοχές, εκτός αν ορίζεται άλλως: ±1.
 (7) Κατά τη βαθμονόμηση, η απόσταση ακινητοποίησης πρέπει να είναι 650 ± 30 mm.
 (8) Κατά τη βαθμονόμηση, η απόσταση ακινητοποίησης πρέπει να είναι 275 ± 20 mm.
 Σημείωση
 :
 Όλα τα συστήματα συγκράτησης για τις ομάδες 0 και 0+ θα υποβάλλονται σε δοκιμές σύμφωνα με τις συνθήκες «μετώπου προς τα πίσω» σε μετωπική και οπίσθια πρόσκρουση.
 Υπόμνημα:
 Παλμός δοκιμής αριθ. 1
 :
 Όπως περιγράφεται στο παράρτημα 7 — μετωπική πρόσκρουση.
 Παλμός δοκιμής αριθ. 2
 :
 Όπως περιγράφεται στο παράρτημα 7 — οπίσθια πρόσκρουση.
 Παλμός δοκιμής αριθ. 3
 :
 Παλμός επιβράδυνσης του οχήματος που υποβάλλεται σε μετωπική πρόσκρουση.
 Παλμός δοκιμής αριθ. 4
 :
 Παλμός επιβράδυνσης του οχήματος που υποβάλλεται σε οπίσθια πρόσκρουση.
 (9) g = 9,81 m/s2
 ΠΑΡΑΡΤΗΜΑ 1
 ΚΟΙΝΟΠΟΙΗΣΗ
 [μέγιστη μορφή: A4 (210 × 297 mm)]
 ΠΑΡΑΡΤΗΜΑ 2
 ΔΙΑΤΑΞΕΙΣ ΣΗΜΑΤΩΝ ΕΓΚΡΙΣΗΣ
 Το σύστημα συγκρατήσεως για παιδιά που φέρει το ανωτέρω σήμα έγκρισης αποτελεί σύστημα που δύναται να τοποθετηθεί σε κάθε όχημα και να χρησιμοποιείται στην ομάδα μάζας 9 — 36 kg (ομάδες I έως ΙII)· έχει εγκριθεί στις Κάτω Χώρες (E4) με αριθμό έγκρισης 032439. Ο αριθμός έγκρισης υποδηλώνει ότι η έγκριση χορηγήθηκε βάσει των προδιαγραφών του κανονισμού σχετικά με την έγκριση συστημάτων συγκρατήσεως παιδιών για μηχανοκίνητα οχήματα («συστήματα συγκρατήσεως παιδιών») ως έχει τροποποιηθεί από τη σειρά τροπολογιών 04.
 Το σύστημα συγκρατήσεως για παιδιά που φέρει το ανωτέρω σήμα έγκρισης αποτελεί σύστημα που δεν δύναται να τοποθετηθεί σε κάθε όχημα και να χρησιμοποιείται στην ομάδα μάζας 9 — 25 kg (ομάδες I και II)· έχει εγκριθεί

type: contracts

jurisdiction: EU


text:
στις Κάτω Χώρες (E4) με αριθμό έγκρισης 032439. Ο αριθμός έγκρισης υποδηλώνει ότι η έγκριση χορηγήθηκε βάσει των προδιαγραφών του κανονισμού σχετικά με την έγκριση συστημάτων συγκρατήσεως παιδιών για μηχανοκίνητα οχήματα («συστήματα συγκρατήσεως παιδιών») ως έχει τροποποιηθεί από τη σειρά τροπολογιών 04. Το σύμβολο «Υ» υποδηλώνει ότι το σύστημα περιλαμβάνει ιμάντα μεταξύ των ποδιών.
 Σημείωση:
 Ο αριθμός έγκρισης και το (τα) επιπλέον σήμα(-τα) πρέπει να τοποθετούνται κοντά στον κύκλο και είτε επάνω ή κάτω από το «Ε» ή στα αριστερά ή στα δεξιά του. Τα ψηφία του αριθμού έγκρισης πρέπει να βρίσκονται στην ίδια πλευρά με το «Ε» και να έχουν προσανατολισμό προς την ίδια διεύθυνση. Το (τα) επιπλέον σήμα(-τα) πρέπει να είναι εκ διαμέτρου αντίθετο(-α) σε σχέση με τον αριθμό έγκρισης. Πρέπει να αποφεύγεται η χρήση λατινικών αριθμητικών στους αριθμούς έγκρισης ούτως ώστε να αποφεύγεται η σύγχυση με άλλα σύμβολα.
 ΠΑΡΑΡΤΗΜΑ 3
 ΠΑΡΑΔΕΙΓΜΑ ΣΥΝΟΛΟΥ ΣΥΣΚΕΥΩΝ ΓΙΑ ΤΗ ΔΟΚΙΜΗ ΑΝΤΟΧΗΣ ΣΤΗΝ ΚΟΝΗ
 (διαστάσεις σε χιλιοστόμετρα)
 ΠΑΡΑΡΤΗΜΑ 4
 ΔΟΚΙΜΗ ΔΙΑΒΡΩΣΕΩΣ
 1. ΟΡΓΑΝΟ ΔΟΚΙΜΗΣ
 1.1.
 Το σύνολο συσκευών αποτελείται από ένα θάλαμο ψεκασμού, μία δεξαμενή για το διάλυμα άλατος, μία τροφοδοσία πεπιεσμένου αέρος κατάλληλα προετοιμασμένου, ένα ή περισσότερα ακροφύσια ψεκασμού, τα υποστηρίγματα δειγμάτων, ένα μηχανισμό θερμάνσεως του θαλάμου και τα απαραίτητα μέσα ελέγχου. Οι διαστάσεις και οι λεπτομέρειες κατασκευής του συνόλου συσκευών παραμένουν στη εκλογή του κατασκευαστή, αρκεί να πληρούνται οι συνθήκες δοκιμής.
 1.2.
 Προέχει να εξασφαλισθεί ότι οι συγκεντρούμενες σταγόνες διαλύματος επί της οροφής ή επί του καλύμματος του θαλάμου δεν πίπτουν επί των δοκιμαζομένων δειγμάτων και
 1.3.
 ότι οι σταγόνες διαλύματος που πίπτουν από τα δοκιμαζόμενα δείγματα δεν επιστρέφουν στη δεξαμενή και δεν χρησιμοποιούνται στον ψεκασμό.
 1.4.
 Το σύνολο συσκευών δεν πρέπει να αποτελείται από υλικά τα οποία έχουν επίδραση επί της διαβρωτικής ικανότητας της ομίχλης.
 2. ΘΕΣΗ ΤΩΝ ΔΟΚΙΜΑΖΟΜΕΝΩΝ ΔΕΙΓΜΑΤΩΝ ΣΤΟΝ ΘΑΛΑΜΟ ΨΕΚΑΣΜΟΥ
 2.1.
 Τα δείγματα, εξαιρουμένων των συσπειρωτήρων, πρέπει να υποστηρίζονται ή να κρεμώνται με κλίση που έχει τιμή μεταξύ 15 και 30o σε σχέση με την κατακόρυφο και κατά προτίμηση παράλληλα προς την κύρια διεύθυνση της οριζοντίου ροής ομίχλης εντός του θαλάμου, προσδιοριζομένης σε σχέση προς την κυρίως επιφάνεια που υπόκειται στη δοκιμή.
 2.2.
 Οι συσπειρωτήρες πρέπει να υποστηρίζονται ή να κρεμώνται κατά τέτοιο τρόπο ώστε οι άξονες των προοριζομένων για την επανατύλιξη των ιμάντων τυμπάνων να είναι κάθετοι προς την κύρια διεύθυνση της οριζοντίου ροής της ομίχλης εντός του θαλάμου. Το άνοιγμα το προοριζόμενο για τη δίοδο του ιμάντα εντός του συσπειρωτήρος πρέπει επίσης να ευρίσκεται έναντι αυτής της κυρίας διευθύνσεως.
 2.3.
 Κάθε δείγμα πρέπει να τοποθετείται κατά τέτοιο τρόπο ώστε η ομίχλη να δύναται να εναποτίθεται ελεύθερα εφ' όλων των δειγμάτων.
 2.4.
 Κάθε δείγμα πρέπει να τοποθετείται κατά τέτοιο τρόπο ώστε να εμποδίζει τη στάλαξη του διαλύματος άλατος από το ένα δείγμα στο άλλο.
 3. ΔΙΑΛΥΜΑ ΧΛΩΡΙΟΥΧΟΥ ΝΑΤΡΙΟΥ
 3.1.
 Το διάλυμα χλωριούχου νατρίου πρέπει να παρασκευασθεί διαλύοντας 5 ± 1 μέρη μάζας χλωριούχου νατρίου σε 95 μέρη απεσταγμένου ύδατος. Το άλας πρέπει να είναι από χλωριούχο νάτριο σχεδόν τελείως απηλλαγμένο νικελίου και χαλκού και μη περιέχον στην ξηρά κατάσταση πλέον του 0,1 % ιωδιούχου νατρίου


text:
και πλέον του 0,3 % προσμείξεων εν συνόλω.
 3.2.
 Το διάλυμα πρέπει να είναι τέτοιο ώστε όταν ψεκάζεται στους 35 oC, το συλλεγόμενο διάλυμα να έχει ένα pH περιλαμβανόμενο μεταξύ 6,5 και 7,2.
 4. ΤΡΟΦΟΔΟΣΙΑ ΠΕΠΙΕΣΜΕΝΟΥ ΑΕΡΑ
 4.1.
 Ο πεπιεσμένος αέρας που τροφοδοτεί το (τα) ακροφύσια(-α) που επιτρέπει(-ουν) τον ψεκασμό του διαλύματος άλατος πρέπει να είναι απηλλαγμένος ελαίου και προσμίξεων και να διατηρείται υπό μία πίεση μεταξύ 70 KN/m2 και 170 kN/m2.
 5. ΣΥΝΘΗΚΕΣ ΕΝΤΟΣ ΤΟΥ ΘΑΛΑΜΟΥ ΨΕΚΑΣΜΟΥ
 5.1.
 Η θερμοκρασία της ζώνης εκθέσεως του θαλάμου ψεκασμού πρέπει να διατηρείται στους 35 ± 5 oC. Τουλάχιστον δύο καθαροί συλλέκτες ομίχλης πρέπει να είναι τοποθετημένοι εντός της περιοχής εκθέσεως για να αποφευχθεί μία συσσώρευση σταγόνων διαλύματος που προέρχονται από τα δείγματα δοκιμής ή από οποιαδήποτε άλλη πηγή. Οι συλλέκτες πρέπει να τοποθετηθούν πλησίον των δοκιμαζομένων δειγμάτων, ο ένας όσο το δυνατό πλησιέστερα των ακροφυσίων και ο άλλος όσο το δυνατό μακρύτερα των ακροφυσίων. Η ομίχλη πρέπει να είναι τέτοια ώστε για κάθε τμήμα 80 cm2 της περιοχής οριζοντίου συλλογής ο μέσος όγκος συλλεγομένου διαλύματος σε κάθε συλλέκτη κατά τη διάρκεια μιας ώρας να περιλαμβάνεται μεταξύ των τιμών 1,0 και 2,0 ml, όταν οι μετρήσεις πραγματοποιήθηκαν επί μία περίοδο τουλάχιστον δεκαέξι ωρών.
 5.2.
 Το ακροφύσιο (ή τα ακροφύσια) πρέπει να διευθύνεται(-ονται) ή να μετατοπίζεται(-ονται) κατά τέτοιο τρόπο ώστε η ψεκάζουσα δέσμη να μη πλήττει ευθέως τα δοκιμαζόμενα δείγματα.
 ΠΑΡΑΡΤΗΜΑ 5
 ΔΟΚΙΜΗ ΦΘΟΡΑΣ ΔΙΑ ΤΡΙΒΗΣ ΚΑΙ ΜΙΚΡΟΟΛΙΣΘΗΣΗΣ
 Εικόνα 1
 Διαδικασία τύπου 1
 Παράδειγμα α
 Παράδειγμα β
 Παραδείγματα διατάξεων δοκιμών που αντιστοιχούν στον τύπο του μηχανισμού ρυθμίσεως.
 Εικόνα 2
 Διαδικασία τύπου 2
 Εικόνα 3
 Δοκιμή μικροολίσθησης
 Το φορτίο των 50 N στη συσκευή δοκιμής θα οδηγείται καθέτως κατά τρόπο ώστε να αποφεύγεται η αιώρηση του φορτίου και η συστροφή του ιμάντα.
 Ο μηχανισμός στερεώσεως θα είναι προσαρτημένος στο φορτίο κατά τον ίδιο τρόπο με τον οποίον είναι προσαρτημένος στο όχημα.
 ΠΑΡΑΡΤΗΜΑ 6
 ΠΕΡΙΓΡΑΦΗ ΤΗΣ ΑΜΑΞΑΣ
 1. ΑΜΑΞΑ
 1.1.
 Αν πρόκειται περί δοκιμών συστημάτων συγκράτησης για παιδιά, η μάζα της άμαξας που φέρει μόνον το κάθισμα είναι 400 ± 20 kg. Αν πρόκειται περί δοκιμών συστημάτων συγκράτησης για παιδιά στην κατηγορία ειδικών οχημάτων, η μάζα της άμαξας, μετά της δομής του προσδεδεμένου οχήματος, είναι 800 kg. Πάντως, αν είναι απαραίτητο, η ολική μάζα της άμαξας και της δομής του οχήματος αυξάνεται κατά ένα ποσό 200 kg. Σε καμία περίπτωση η ολική μάζα δεν πρέπει να διαφέρει της ονομαστικής τιμής πλέον των ± 40 kg.
 2. ΟΘΟΝΗ ΒΑΘΜΟΝΟΜΗΣΗΣ
 2.1.
 Στην άμαξα θα στερεωθεί σταθερά οθόνη βαθμονόμησης με σημειωμένη σε αυτή γραμμή ορίου κίνησης προκειμένου να επιτρέπεται ο προσδιορισμός της τήρησης των κριτηρίων εμπρόσθιας κίνησης από τα φωτογραφικά αρχεία.
 3. ΚΑΘΙΣΜΑ
 3.1.
 Το κάθισμα θα είναι κατασκευασμένο ως εξής:
 3.1.1.
 Άκαμπτο σταθερό ερεισινωτό του οποίου οι διαστάσεις παρατίθενται στο προσάρτημα 1 του παρόντος παραρτήματος. Το κάτω και το άνω τμήμα είναι κατασκευασμένα από σωλήνα διαμέτρου 20 mm.
 3.1.2.
 Άκαμπτο σταθερό κάθισμα του οποίου οι διαστάσεις παρατίθενται στο προσάρτημα 1 του παρόντος παραρτήματος. Το οπίσθιο τμήμα του καθίσματος είναι κατασκευασμένο από άκαμπτη λαμαρίνα, η άνω ακμή του οποίου


text:
αποτελείται από σωλήνα διαμέτρου 20 mm. Το εμπρόσθιο τμήμα του καθίσματος αποτελείται επίσης από σωλήνα διαμέτρου 20 mm.
 3.1.3.
 Για την πρόσβαση στους βραχίονες αγκύρωσης θα διανοιχτούν ανοίγματα στο πίσω μέρος του μαξιλαριού του καθίσματος όπως προδιαγράφεται στο προσάρτημα 1 του παρόντος παραρτήματος.
 3.1.4.
 Το πλάτος του καθίσματος θα είναι 800 mm.
 3.1.5.
 Το ερεισινωτό και το κάθισμα θα καλύπτονται από αφρώδη πολυουρεθάνη τα χαρακτηριστικά της οποίας παρέχονται στον πίνακα 1. Οι διαστάσεις του μαξιλαριού παρατίθενται στο προσάρτημα 1 του παρόντος παραρτήματος.
 Πίνακας 1
 Πυκνότητα κατά ISO 485 (kg/m3)
 43
 Ένταση διόπτευσης κατά ISO 2439B (N)
 p — 25 %
 125
 p — 40 %
 155
 Παράγοντας έντασης διόπτευσης κατά ISO 3386 (kPa)
 4
 Επιμήκυνση κατά τη θραύση κατά ISO 1798 ( %)
 180
 Παράγοντας έντασης θραύσης κατά ISO 1798 (kPa)
 100
 Ρύθμιση συμπίεσης κατά ISO 1856 ( %)
 3
 3.1.6.
 Η αφρώδης πολυουρεθάνη θα καλύπτεται από ύφασμα σκιάδιου από πολυακρυλική ίνα, τα χαρακτηριστικά του οποίου παρατίθενται στον πίνακα 2.
 Πίνακας 2
 Ειδική μάζα (g/m2)
 290
 Αντοχή στη θραύση κατά DIN 53587 σε δείγμα δοκιμής πλάτους 50 mm:
 κατά το μήκος (kg):
 κατά το πλάτος (kg):
 120
 80
 3.1.7.
 Κάλυμμα του καθίσματος και του ερεισινωτού (1)
 3.1.7.1.
 Το αφρώδες μαξιλάρι του καθίσματος κατασκευάζεται από τετράγωνο αφρώδες τμήμα (800 × 575 × 135 mm) κατά τρόπο (βλέπε εικόνα 1 του προσαρτήματος 1 του παρόντος παραρτήματος) ώστε το σχήμα του να ομοιάζει με εκείνο της κάτω πλάκας αλουμινίου που προσδιορίζεται στην εικόνα 2 του προσαρτήματος 1 του παρόντος παραρτήματος.
 3.1.7.2.
 Θα διανοιχθούν έξι οπές στην κάτω πλάκα προκειμένου να στερεωθεί στην άμαξα με τη χρήση κοχλιών. Οι οπές θα διανοιχθούν κατά μήκος του μακρότερου άκρου της πλάκας, τρεις σε κάθε πλευρά, ενώ η θέση τους θα εξαρτάται από την κατασκευή της άμαξας. Στις οπές θα τοποθετηθούν έξι κοχλίες. Συνιστάται οι κοχλίες να στερεωθούν στην πλάκα με το κατάλληλο κολλητικό υλικό. Στη συνέχεια οι κοχλίες θα συσφιχθούν με τη χρήση περικοχλίων.
 3.1.7.3.
 Το υλικό του κάλυψης (1 250 × 1 200 mm, βλέπε εικόνα 3 του προσαρτήματος 1 του παρόντος παραρτήματος) κόβεται κατά το πλάτος του κατά τρόπο ώστε να μην είναι δυνατή η υπερκάλυψη του υλικού έπειτα από την κάλυψη. Πρέπει να υφίσταται διάκενο περίπου 100 mm μεταξύ των ακμών του υλικού κάλυψης. Συνεπώς, το υλικό πρέπει να κοπεί σε περίπου 1 200 mm.
 3.1.7.4.
 Στο υλικό κάλυψης σημειώνονται δύο γραμμές κατά μήκους του πλάτους του. Σημειώνονται σε απόσταση 375 mm από τον άξονα του υλικού κάλυψης. (Βλέπε εικόνα 3 του προσαρτήματος 1 του παρόντος παραρτήματος)
 3.1.7.5.
 Το από αφρό μαξιλάρι του καθίσματος τοποθετείται ανάποδα επάνω στο υλικό κάλυψης με την κάτω πλάκα αλουμινίου προς τα επάνω.
 3.1.7.6.
 Το υλικό κάλυψης τανύζεται και στα δύο άκρα έως ότου οι γραμμές που έχουν σχηματιστεί σε αυτό να συμπίπτουν με τις ακμές της κάτω πλάκας αλουμινίου. Σε κάθε θέση κοχλία γίνονται μικρές τομές και το υλικό κάλυψης σύρεται επάνω από τους κοχλίες.
 3.1.7.7.
 Πρέπει να γίνουν τομές στο υλικό κάλυψης στη θέση των αυλακώσεων στην κάτω πλάκα και στον αφρό.
 3.1.7.8.
 Το κάλυμμα κολλάται


text:
στην πλάκα αλουμινίου με τη χρήση εύκαμπτης κόλλας. Πριν από την κόλληση πρέπει να αφαιρεθούν τα περικόχλια.
 3.1.7.9.
 Τα πτερύγια στις άκρες διπλώνονται επάνω στην πλάκα και κολλούνται.
 3.1.7.10.
 Τα πτερύγια στις αυλακώσεις διπλώνονται εσωτερικά και κολλούνται με ανθεκτική ταινία.
 3.1.7.11.
 Η εύκαμπτη κόλλα πρέπει να αφεθεί να στεγνώσει για τουλάχιστον 12 ώρες.
 3.1.7.12.
 Το μαξιλάρι του ερεισινωτού καλύπτεται κατά ακριβώς τον ίδιο τρόπο με το κάθισμα, με τη μόνη διαφορά ότι οι οι γραμμές στο υλικό κάλυψης (1 250 × 850 mm) σημειώνονται σε απόσταση 320 mm από τον άξονα του υλικού.
 3.1.8.
 Η γραμμή Cr συμπίπτει με τη γραμμή τομής μεταξύ του άνω επιπέδου του καθίσματος και της εμπρόσθιας λωρίδας του ερεισινωτού.
 3.2.
 Δοκιμή συστημάτων με μέτωπο προς τα πίσω
 3.2.1.
 Στην άμαξα θα τοποθετηθεί ειδικό πλαίσιο προκειμένου να στηρίζει το σύστημα συγκρατήσεως για παιδιά όπως παρουσιάζεται στην εικόνα 1.
 3.2.2.
 Στην άμαξα θα στερεωθεί σταθερά χαλύβδινος σωλήνας κατά τρόπο ώστε η άσκηση φόρτισης 5 000 ± 50 N οριζοντίως στο κέντρο του σωλήνα να μην προκαλεί κίνηση για απόσταση μεγαλύτερη των 2 mm.
 3.2.3.
 Οι διαστάσεις του σωλήνα θα είναι: 500 × 100 × 90 mm.
 Εικόνα 1
 Διάταξη για τη δοκιμή συστήματος συγκρατήσεως με μέτωπο προς τα πίσω
 Διαστάσεις σε mm
 3.3.
 Έδρα δαπέδου άμαξας
 3.3.1.
 Η έδρα δαπέδου της άμαξας πρέπει να είναι κατασκευασμένη από επίπεδο μεταλλικό φύλλο ομοιόμορφου πάχους και υλικού, βλέπε εικόνα 2 του προσαρτήματος 3 του παρόντος παραρτήματος.
 3.3.1.1.
 Η έδρα δαπέδου πρέπει να είναι άκαμπτα στερεωμένη επί της άμαξας. Το ύψος της έδρας δαπέδου ως προς το σημείο προβολής του άξονα Cr, διάσταση X 2/ (2) στην εικόνα 2, πρέπει να προσαρμόζεται ούτως ώστε να πληροί τις προδιαγραφές του σημείου 7.1.4.1.9.
 3.3.1.2.
 Η έδρα δαπέδου πρέπει να είναι σχεδιασμένη κατά τρόπο ώστε η επιφανειακή σκληρότητα να μην είναι μικρότερη από 120 HB, σύμφωνα με το πρότυπο EN ISO 6506-1:1999.
 3.3.1.3.
 Η έδρα δαπέδου πρέπει να αντέχει κατακόρυφη συμπυκνωμένη φόρτιση 5 kN, χωρίς να προκαλεί κατακόρυφη μετατόπιση μεγαλύτερη από 2 mm ως προς τον άξονα Cr και χωρίς να προκύπτει μόνιμη παραμόρφωση.
 3.3.1.4.
 Η επιφανειακή τραχύτητα της έδρας δαπέδου δεν πρέπει να υπερβαίνει την τιμή 6,3 Ra, σύμφωνα με το πρότυπο ISO 4287:1997.
 3.3.1.5.
 Ο σχεδιασμός της έδρας δαπέδου πρέπει να είναι τέτοιος ώστε μετά τη διεξαγωγή δυναμικής δοκιμής συστημάτων συγκράτησης για παιδιά, σύμφωνα με τον παρόντα κανονισμό, να μην προκύπτει μόνιμη παραμόρφωση.
 4. ΔΙΑΤΑΞΗ ΣΤΑΣΕΩΣ
 4.1.
 Η διάταξη αυτή αποτελείται από δύο ταυτοσήμους απορροφητήρες συναρμολογημένους εν παραλλήλω.
 4.2.
 Αν είναι απαραίτητο, ένας συμπληρωματικός απορροφητήρας χρησιμοποιείται για κάθε αύξηση 200 kg της ονομαστικής μάζας. Κάθε απορροφητήρας αποτελείται από:
 4.2.1.
 ένα περικάλυμμα σχηματιζόμενο από ένα χαλύβδινο σωλήνα·
 4.2.2.
 ένα σωλήνα πολυουραιθανίου που απορροφά την ενέργεια·
 4.2.3.
 ένα λειασμένο χαλύβδινο τμήμα σχήματος ελαίας που εισχωρεί στον απορροφητήρα·
 4.2.4.
 μία ράβδο και μία πλάκα κρούσεως.
 4.3.
 Οι διαστάσεις των διαφόρων τμημάτων αυτού του απορροφητήρα δεικνύονται στο σχέδιο του προσαρτήματος 2 του παρόντος παραρτήματος.
 4.4.
 Τα χαρακτηριστικά του απορροφώντος υλικού παρατίθενται στους πίνακες 3 και 4 του παρόντος παραρτήματος.
 4.5.
 Αμέσως πριν από καθεμία εκ των


text:
δοκιμών βαθμονόμησης που περιγράφονται στο παράρτημα 7 του παρόντος κανονισμού, οι σωλήνες πρέπει να διατηρούνται τουλάχιστον επί δώδεκα ώρες σε μία θερμοκρασία περιλαμβανομένη μεταξύ 15 και 25 oC χωρίς να χρησιμοπoιηθούν. Η διάταξη στάσεως θα πληροί, για κάθε τύπο δοκιμής, τις προδιαγραφές απόδοσης που ορίζονται στα προσαρτήματα 1 και 2 του παραρτήματος 7. Για τις δυναμικές δοκιμές ενός συστήματος συγκρατήσεως για παιδιά, το σύνολο της διάταξης πρέπει να διατηρηθεί για τουλάχιστον 12 ώρες σε θερμοκρασία ίδια, ± 2 oC, με εκείνην της δοκιμής βαθμονόμησης. Θα γίνεται δεκτή οποιαδήποτε άλλη διάταξη παρέχει ισοδύναμα αποτελέσματα.
 Πίνακας 3
 Χαρακτηριστικά του απορροφώντος υλικού «Α»
 (Μέθοδος ASTM D 735, εκτός αντιθέτων ενδείξεων)
 Σκληρότητα shore A:
 95 ± 2 σε θερμοκρασία 20 ± 5 oC
 Αντοχή στη θραύση:
 Ro 350 kg/cm2
 Ελάχιστη επιμήκυνση:
 Ao 400 %
 Ελαστική σταθερά — σε 100 % επιμήκυνση:
 110 kg/cm2
 σε 300 % επιμήκυνση:
 240 kg/cm2
 Ευθραυστότητα στο ψύχος (μέθοδος ASTM D 736):
 5 ώρες σε - 55 oC
 Συμπίεση set (μέθοδος Β):
 22 ώρες σε 70 oC 45 %
 Πυκνότητα σε 25 oC:
 1,05 έως 1,10
 Γήρανση στον αέρα (μέθοδος ASTM D 573):
 70 ώρες σε 100 oC:
 σκληρότητα shore A: μέγιστη μεταβολή ± 3
 αντοχή στη θραύση: ελάττωση < 10 % του Ro
 επιμήκυνση: ελάττωση < 10 % του Ao
 βάρος: ελάττωση < 1 %
 Εμβάπτιση εντός ελαίου (μέθοδος ASTM αριθ. 1 oil):
 70 ώρες σε 100 oC:
 σκληρότητα shore A: μέγιστη μεταβολή ± 4
 αντοχή στη θραύση: ελάττωση < 15 % του Ro
 επιμήκυνση: ελάττωση < 10 % του Ao
 όγκος: διόγκωση < 5 %
 Εμβάπτιση εντός ελαίου (μέθοδος ASTM αριθ. 3 oil):
 70 ώρες σε 100 oC:
 αντοχή στη θραύση: ελάττωση < 15 % του Ro
 επιμήκυνση: ελάττωση < 15 % του Ao
 όγκος: διόγκωση < 20 %
 Εμβάπτιση εντός του απεσταγμένου ύδατος:
 1 εβδομάδα σε 70 oC:
 αντοχή στη θραύση: ελάττωση < 35 % του Ro
 επιμήκυνση: αύξηση < 20 % του Ao
 Πίνακας 4
 Χαρακτηριστικά του απορροφώντος υλικού «Β»
 (Μέθοδος ASTM 2000 (1980), εκτός αντιθέτων ενδείξεων)
 Σκληρότητα shore A
 88 ± 2 σε θερμοκρασία 20 ± 5 oC
 Αντοχή στη θραύση:
 Ro 300 kg/cm2
 Ελάχιστη επιμήκυνση:
 Ao 400 %
 Ελαστική σταθερά — σε 100 % επιμήκυνση
 70 kg/cm2
 σε 300 % επιμήκυνση:
 130 kg/cm2
 Ευθραυστότητα στο ψύχος (μέθοδος ASTM D 736):
 5 ώρες σε - 55 oC
 Συμπίεση set (μέθοδος Β):
 22 ώρες σε 70 oC 45 %
 Πυκνότητα σε 25 oC:
 1,08 έως 1,12
 Γήρανση στον αέρα [μέθοδος ASTM D 573 (1981)]:
 70 ώρες σε 100 oC:
 σκληρότητα shore A: μέγιστη μεταβολή ± 3
 αντοχή στη θραύση: ελάττωση < 10 % του Ro
 επιμήκυνση: ελάττωση < 10 % του Ao
 βάρος: ελάττωση < 1 %
 Εμβάπτιση εντός ελαίου [μέθοδος ASTM D 471 (1979) αριθ. 1 oil]:
 70 ώρες σε 100 oC:
 σκληρότητα shore A: μέγιστη μεταβολή ± 4
 αντοχή στη θραύση: ελάττωση < 15 % του Ro
 επιμήκυνση: ελάττωση < 10 % του Ao
 όγκος: διόγκωση < 5 %
 Εμβάπτιση εντός ελαίου [μέθοδος ASTM D 471 (1979) αριθ. 3 oil]:
 70 ώρες σε 100


text:
oC:
 αντοχή στη θραύση: ελάττωση < 15 % του Ro
 επιμήκυνση: ελάττωση < 15 % του Ao
 όγκος: διόγκωση < 20 %
 Εμβάπτιση εντός του απεσταγμένου ύδατος:
 1 εβδομάδα σε 70 oC:
 αντοχή στη θραύση: ελάττωση < 35 % του Ro
 επιμήκυνση: αύξηση < 20 % του Ao
 (1) Πληροφορίες σχετικά με τα υλικά που χρησιμοποιούνται στη διαδικασία είναι διαθέσιμες από το ίδρυμα TNO (Ίδρυμα Ερευνών για Οδικά Οχήματα), Schoemakerstraat 97, 2628 VK Delft, Κάτω Χώρες.
 (2) Η διάσταση X πρέπει να είναι 210 mm με εύρος προσαρμογής της τάξης των ± 70 mm.
 Προσάρτημα 1
 Εικόνα 1
 Διαστάσεις του καθίσματος και των μαξιλαριών του καθίσματος
 Εικόνα 2
 Διαστάσεις της κάτω πλάκας αλουμινίου
 Πλάκα αλουμινίου πριν από το λύγισμα
 Διαστάσεις σε mm
 Εικόνα 3
 Διαστάσεις του υλικού κάλυψης
 Σχεδίαση γραμμών στο υλικό
 Διαστάσεις σε mm
 Εικόνα 4
 Τρισδιάστατη άποψη του καθίσματος
 Προσάρτημα 2
 Διάταξη στάσεως
 Διαστάσεις μετωπικής προσκρούσεως (σε mm)
 Εικόνα 1
 Εικόνα 1α
 Υλικό A
 Εικόνα 1β
 Υλικό B
 Εικόνα 2
 Διάταξη στάσεως κομβίο σχήματος ελαίας
 *
 η συγκεκριμένη διάσταση μπορεί να ποικίλλει μεταξύ 43 και 49 mm
 Εικόνα 3
 Διάταξη στάσεως κομβίου σχήματος ελαίας
 Διαστάσεις σε mm
 Εικόνα 4
 Διάταξη στάσεως (σύνολο)
 Οπίσθια πρόσκρουση
 Διαστάσεις σε mm
 Εικόνα 5
 Σωλήνας πολυουρεθάνης διάταξης στάσεως
 Οπίσθια πρόσκρουση
 υλικό Α
 Προσάρτημα 3
 ΔΙΑΤΑΞΗ ΚΑΙ ΧΡΗΣΗ ΑΓΚΥΡΩΣΕΩΝ ΣΤΗΝ ΑΜΑΞΑ ΔΟΚΙΜΗΣ
 1.
 Οι αγκυρώσεις διατάσσονται σύμφωνα με τις ενδείξεις της εικόνας κατωτέρω.
 Κατά την προσάρτηση του πρότυπου ελάσματος αγκύρωσης στα σημεία αγκύρωσης A και B ή B0, τα ελάσματα πρέπει να στερεώνονται με τον κοχλία στην εγκάρσια οριζόντια κατεύθυνση και με τη γωνιώδη επιφάνεια στραμμένη προς τα μέσα και πρέπει να περιστρέφονται ελεύθερα περί τον άξονα.
 2.
 Στα συστήματα συγκρατήσεως για παιδιά της «καθολικής» και «περιορισμένης» κατηγορίας θα χρησιμοποιούνται τα ακόλουθα σημεία αγκύρωσης:
 2.1.
 για συστήματα συγκρατήσεως για παιδιά στα οποία χρησιμοποιούνται ζώνες υπογαστρίου, τα σημεία Α και Β·
 2.2.
 για συστήματα συγκρατήσεως για παιδιά στα οποία χρησιμοποιούνται ζώνες υπογαστρίου και διαγώνιες ζώνες, τα σημεία A, B0 και C·
 2.3.
 για συστήματα συγκρατήσεως για παιδιά στα οποία χρησιμοποιούνται εξαρτήματα στερεώσεως ISOFIX, τα πλέον απομακρυσμένα σημεία H1 και H2.
 3.
 Οι αγκυρώσεις A, B ή/και (οι πλέον απόμακρυσμένες) H1 H2 και D πρέπει να χρησιμοποιούνται για συστήματα συγκρατήσεως για παιδιά της «οιονεί καθολικής» κατηγορίας με μια μόνον επιπρόσθετη ανωτέρω αγκύρωση.
 4.
 Οι αγκυρώσεις A, B ή/και (οι πλέον απόμακρυσμένες) H1 H2, E και F πρέπει να χρησιμοποιούνται για συστήματα συγκρατήσεως για παιδιά της «οιονεί καθολικής» κατηγορίας με δύο επιπρόσθετες ανωτέρω αγκυρώσεις.
 5.
 Τα σημεία αγκύρωσης R1, R2, R3, R4 και R5 είναι τα επιπρόσθετα σημεία αγκύρωσης για συστήματα συγκρατήσεως για παιδιά με μέτωπο προς τα πίσω της «οιονεί καθολικής» κατηγορίας με μία ή περισσότερες της μίας επιπρόσθετες αγκυρώσεις (βλέπε σημείο 8.1.3.5.3).
 6.
 Εκτός της περίπτωσης του σημείου C, (το οποίο αντιπροσωπεύει τη θέση βρόχου του στύλου) τα σημεία που αντιστοιχούν στη διάταξη των αγκυρώσεων δεικνύουν τα σημεία όπου τα άκρα της ζώνης πρέπει να συνδεθούν στην άμαξα ή, κατά περίπτωση, στις διατάξεις μετρήσεως των δυνάμεων. Η δομή που φέρει τις αγκυρώσεις είναι άκαμπτη. Η


text:
ανωτέρω αγκυρώσεις δεν πρέπει να μετατοπίζονται πλέον των 0,2 mm κατά την κατά μήκος διεύθυνση, αν μια φόρτιση 980 N εφαρμόζεται επ' αυτής κατά τη διεύθυνση αυτή. Η άμαξα πρέπει να έχει κατασκευασθεί κατά τρόπο ώστε να μη δημιουργείται καμία μόνιμη παραμόρφωση στα τμήματα που φέρουν τις αγκυρώσεις κατά τη διάρκεια της δοκιμής.
 7.
 Για πορτ-μπεμπέ στην ομάδα 0, είναι δυνατή η εναλλάξ χρήση των σημείων A1 ή/και B1, σύμφωνα με τις εξειδικεύσεις του κατασκευστή των συστημάτων συγκρατήσεως. Τα σημεία A1 και B1 βρίσκονται στην εγκάρσια γραμμή που διέρχεται από το σημείο R1 σε απόσταση 350 από αυτό.
 8.
 Για τη δοκιμή συστημάτων συγκράτησης για παιδιά της «καθολικής» και της «περιορισμένης» κατηγορίας, στο κάθισμα δοκιμής πρέπει να προσαρτηθεί μια πρότυπη ζώνη συσπειρωτήρα ως προσδιορίζεται στο παράρτημα 13. Το πλέγμα που χρησιμοποιείται μεταξύ του συσπειρωτήρα και του ελάσματος αγκύρωσης A1 της πρότυπης ζώνης ασφαλείας πρέπει να ανανεώνεται για κάθε δοκιμή.
 9.
 Για τη δοκιμή συστημάτων συγκράτησης για παιδιά με άνω σημείο πρόσδεσης, πρέπει να χρησιμοποιείται η αγκύρωση G1 ή G2.10.
 10.
 Στην περίπτωση συστημάτων συγκράτησης για παιδιά στα οποία χρησιμοποιείται σκέλος στήριξης, η τεχνική υπηρεσία επιλέγει τις αγκυρώσεις που πρέπει να χρησιμοποιούνται σύμφωνα με τα ανωτέρω σημεία 2, 3, 4 ή 5 και με το σκέλος στήριξης ρυθμισμένο όπως ορίζεται στο σημείο 7.1.4.1.9.
 Εικόνα 1
 Εικόνα 2
 Εικόνα 3
 ΠΑΡΑΡΤΗΜΑ 7
 ΚΑΜΠΥΛΗ ΕΠΙΒΡΑΔΥΝΣΗΣ ΤΗΣ ΑΜΑΞΑΣ ΣΥΝΑΡΤΗΣΕΙ ΤΟΥ ΧΡΟΝΟΥ
 1.
 Η καμπύλη επιβραδύνσεως της άμαξας, που είναι ερματισμένη δια αδρανών μαζών ούτως ώστε να επιτυγχάνεται μία ολική μάζα 455 ± 20 kg, αν πρόκειται για δοκιμές των συστημάτων συγκρατήσεως για παιδιά που πραγματοποιούνται σύμφωνα με το σημείο 8.1.3.1, και 910 ± 40 kg, αν πρόκειται για δοκιμές των συστημάτων συγκρατήσεως για παιδιά που πραγματοποιούνται σύμφωνα με το σημείο 8.1.3.2 του παρόντος κανονισμού, όταν η ονομαστική μάζα της άμαξας και της δομής του οχήματος είναι 800 kg, πρέπει να εγγράφεται, στην περίπτωση μετωπικής προσκρούσεως στο γραμμοσκιασμένο τμήμα του προσαρτήματος 1 του παρόντος παραρτήματος, και στην περίπτωση οπίσθιας προσκρούσεως στο γραμμοσκιασμένο τμήμα του προσαρτήματος 2 του παρόντος παραρτήματος.
 2.
 Αν είναι απαραίτητο, η ονομαστική μάζα της άμαξας και της δομής του προσδεμένου οχήματος δύναται να αυξηθεί ανά 200 kg δια προσθέσεως μιας συμπληρωματικής αδρανούς μάζας 28 kg. Σε καμιά περίπτωση η ολική μάζα της άμαξας και της δομής του οχήματος και οι αδρανείς μάζες δεν πρέπει να διαφέρουν της ονομαστικής τιμής που χρησιμοποιείται για τις δοκιμές ρυθμίσεως των διαστάσεων περισσότερο των ± 40 kg. Κατά τη διάρκεια της βαθμονόμησης της διάταξης στάσεως, η απόσταση στάσεως θα είναι 650 ± 30 mm για μετωπική πρόσκρουση και 275 ± 20 για οπίσθια πρόσκρουση.
 3.
 Οι διαδικασίες βαθμονόμησης και μέτρησης θα αντιστοιχούν σε εκείνες που προσδιορίζονται στην πλέον πρόσφατη έκδοση του προτύπου ISO 6487 (1980)· ο εξοπλισμός μέτρησης θα αντιστοιχεί στην προδιαγραφή διαύλου δεδομένων κλάσης συχνότητας διαύλου (CFC) 60.
 Προσάρτημα 1
 Καμπύλες της επιβράδυνσης της άμαξας συναρτήσει του χρόνου (καμπύλη για τη βαθμονόμηση διατάξεων στάσεως)
 Μετωπική πρόσκρουση
 Προσάρτημα 2
 Καμπύλες της επιβράδυνσης της άμαξας συναρτήσει του χρόνου
 (καμπύλη για τη βαθμονόμηση διατάξεων στάσεως)
 Οπίσθια πρόσκρουση
 ΠΑΡΑΡΤΗΜΑ 8


text:
ΠΕΡΙΓΡΑΦΗ ΤΩΝ ΑΝΔΡΕΙΚΕΛΩΝ
 1.
 Γενικά
 1.1.
 Τα ανδρείκελα που προδιαγράφονται σε αυτόν τον κανονισμό περιγράφονται στα προσαρτήματα 1 έως 3 του παρόντος παραρτήματος, καθώς και στα τεχνικά σχέδια του TNO (Ίδρυμα Ερευνών για Οδικά Οχήματα), Schoemakerstraat 97, 2628 VK Delft, Κάτω Χώρες.
 1.2.
 Είναι δυνατή η χρήση εναλλακτικών ανδρεικέλων εφόσον:
 1.2.1.
 είναι δυνατή η επίδειξη της ισοδυναμία τους προς ικανοποίηση της αρμόδιας αρχής· και
 1.2.2.
 η χρήση τους καταχωρίζεται στο πρακτικό της δοκιμής και στο έντυπο της ανακοίνωσης που περιγράφεται στο παράρτημα 1 του παρόντος κανονισμού.
 Προσάρτημα 1
 ΠΕΡΙΓΡΑΦΗ ΤΩΝ ΑΝΔΡΕΙΚΕΛΩΝ 9 ΜΗΝΩΝ ΚΑΙ 3, 6 ΚΑΙ 10 ΕΤΩΝ
 1. ΓΕΝΙΚΑ
 1.1.
 Οι διαστάσεις και οι μάζες των ανδρεικέλων που περιγράφονται στη συνέχεια βασίζονται στην ανθρωπομετρία του πεντηκοστού εκατοστημορίου παιδιών ηλικίας 9 μηνών, καθώς και 3, 6 και 10 ετών αντιστοίχως.
 1.2.
 Τα ανδρείκελα αποτελούνται από σκελετό μεταλλικό και από πολυεστέρα με χυτά σωματικά μέρη από πολυουρεθάνη.
 1.3.
 Στην εικόνα 9 παρατίθεται μια ανεπτυγμένη άποψη του ανδρεικέλου.
 2. ΔΟΜΗ
 2.1. Κεφαλή
 2.1.1.
 Η κεφαλή είναι κατασκευασμένη από πολυουρεθάνη και ενισχυμένη με τη χρήση μεταλλικών λωρίδων. Εντός της κεφαλής είναι δυνατή η εγκατάσταση μετρητικού εξοπλισμού σε όγκο πολυαμίδης στο κέντρο βάρους.
 2.2. Σπόνδυλοι
 2.2.1. Σπόνδυλοι λαιμού
 2.2.1.1.
 Ο λαιμός σχηματίζεται από 5 δίσκους πολυουραιθανίου με πυρήνα από στοιχεία πολυαμίδης. Η άρθρωση άτλας-άξων είναι κατασκευασμένη από πολυαμίδη.
 2.2.2. Οσφυϊκοί σπόνδυλοι
 2.2.2.1.
 Οι πέντε οσφυϊκοί σπόνδυλοι είναι κατασκευασμένη από πολυαμίδη.
 2.3. Θώρακας
 2.3.1.
 Ο σκελετός του θώρακα αποτελείται από χαλύβδινο σωληνοειδές πλαίσιο στο οποίο είναι τοποθετημένες οι αρθρώσεις των βραχιόνων. Η σπονδυλική στήλη αποτελείται από χαλύβδινο συρματόσχοινο με τέσσερις ακροδέκτες με σπείρωμα.
 2.3.2.
 Ο σκελετός διαθέτει επικάλυψη πολυουρεθάνης. Στη θωρακική κοιλότητα είναι δυνατή η τοποθέτηση μετρητικού εξοπλισμού.
 2.4. Άκρα
 2.4.1.
 Οι βραχίονες και οι μηροί και οι κνήμες είναι κατασκευασμένοι από πολυουρεθάνη και ενισχυμένοι με μεταλλικά στοιχεία υπό τη μορφή τετράγωνων σωλήνων, λωρίδων και πλακών. Τα γόνατα και οι αγκώνες διαθέτουν ρυθμιζόμενες αγκυρωμένες αρθρώσεις. Οι αρθρώσεις του άνω βραχίονα και του μηρού αποτελούνται από ρυθμίσιμες σφαιροειδείς και γωνιώδεις αρθρώσεις.
 2.5. Πύελος
 2.5.1.
 Η πύελος είναι κατασκευασμένη από πολυεστέρα ενισχυμένο με ύαλο και διαθέτει επίσης επικάλυψη πολυουρεθάνης.
 2.5.2.
 Το σχήμα της άνω πλευράς της πυέλου που είναι σημαντικό για τον προσδιορισμό της ευαισθησίας στη φόρτιση της κοιλίας αποτελεί όσο το δυνατόν καλύτερη προσομοίωση του σχήματος της πυέλου ενός παιδιού.
 2.5.3.
 Οι αρθρώσεις του ισχίου βρίσκονται ακριβώς κάτω από την πύελο.
 2.6. Σύνολο του ανδρεικέλου
 2.6.1. Λαιμός-θώρακας-πύελος
 2.6.1.1.
 Οι οσφυϊκοί σπόνδυλοι και η πύελος είναι τοποθετημένοι κοχλιωτά στο χαλύβδινο συρματόσχοινο και η έντασή τους ρυθμίζεται μέσω περικοχλίου. Οι σπόνδυλοι του λαιμού είναι τοποθετημένοι και ρυθμίζονται κατά τον ίδιο τρόπο. Δεδομένου ότι το χαλύβδινο συρματόσχοινο πρέπει να είναι ελεύθερο ώστε να κινείται μέσω του θώρακα, δεν πρέπει να είναι δυνατή η ρύθμιση της έντασης των οσφυϊκών σπονδύλων από τον λαιμό ή τούμπαλιν.
 2.6.2. Κεφαλή-λαιμός
 2.6.2.1.
 Η κεφαλή δύναται να τοποθετηθεί και να ρυθμίζεται μέσω κοχλία και περικοχλίου μέσω της άρθρωσης άτλαντα-άξονα.
 2.6.3. Κορμός-άκρα
 2.6.3.1.
 Οι βραχίονες, οι μηροί και οι κνήμες δύναται να τοποθετηθούν στον κορμό και να ρυθμίζονται με τη χρήση σφαιροειδών και γωνιωδών αρθρώσεων.


text:
2.6.3.2.
 Όσον αφορά τις αρθρώσεις των βραχιόνων, οι σφαίρες συνδέονται στον κορμό· στην περίτπωση των αρθρώσεων των κάτω άκρων, αυτές συνδέονται στα κάτω άκρα.
 3. ΚΥΡΙΑ ΧΑΡΑΚΤΗΡΙΣΤΙΚΑ
 3.1. Μάζα
 Πίνακας 1
 Τμήμα
 Μάζα σε kg ανά ηλικιακή ομάδα
 9 μήνες
 3 έτη
 6 έτη
 10 έτη
 Κεφαλή +
 2,20
 ± 0,10
 2,70
 ± 0,10
 3,45
 ± 0,10
 3,60
 ± 0,10
 Κορμός
 3,40
 ± 0,10
 5,80
 ± 0,15
 8,45
 ± 0,20
 12,30
 ± 0,30
 Άνω
 0,70
 ± 0,05
 1,10
 ± 0,05
 1,85
 ± 0,10
 2,00
 ± 0,10
 Κάτω
 0,45
 ± 0,05
 0,70
 ± 0,05
 1,15
 ± 0,05
 1,60
 ± 0,10
 Άνω
 1,40
 ± 0,05
 3,00
 ± 0,10
 4,10
 ± 0,15
 7,50
 ± 0,15
 Κάτω
 0,85
 ± 0,05
 1,70
 ± 0,10
 3,00
 ± 0,10
 5,00
 ± 0,15
 Σύνολο
 9,00
 ± 0,20
 15,00
 ± 0,30
 22,00
 ± 0,50
 32,00
 ± 0,70
 3.2. Κύριες διαστάσεις
 3.2.1.
 Οι κύριες διαστάσεις, βάσει της εικόνας 1 του παρόντος παραρτήματος, παρατίθενται στον πίνακα 2
 Εικόνα 1
 Κύριες διαστάσεις ανδρεικέλου
 Πίνακας 2
 Αριθμός
 Διαστάσεις
 Διαστάσεις σε mm ανά ηλικιακή ομάδα
 9 μήνες
 3 έτη
 6 έτη
 10 έτη
 1
 Πίσω τμήμα των γλουτών έως το εμπρόσθιο τμήμα του γονάτου
 195
 334
 378
 456
 2
 Πίσω μέρος των γλουτών έως το ιγνυακό, καθήμενη θέση
 145
 262
 312
 376
 3
 Κέντρο βάρους έως το κάθισμα
 180
 190
 190
 200
 4
 Περιφέρεια θώρακα
 440
 510
 580
 660
 5
 Βάθος θώρακα
 102
 125
 135
 142
 6
 Απόσταση μεταξύ ωμοπλατών
 170
 215
 250
 295
 7
 Πλάτος κεφαλής
 125
 137
 141
 141
 8
 Μήκος κεφαλής
 166
 174
 175
 181
 9
 Περιφέρεια ισχίου, καθήμενη θέση
 510
 590
 668
 780
 10
 Περιφέρεια ισχύου, όρθια θέση (δεν δεικνύεται)
 470
 550
 628
 740
 11
 Βάθος ισχίου, καθήμενη θέση
 125
 147
 168
 180
 12
 Πλάτος ισχίου, καθήμενη θέση
 166
 206
 229
 255
 13
 Πλάτος λαιμού
 60
 71
 79
 89
 14
 Από το κάθισμα έως τον αγκώνα
 135
 153
 155
 186
 15
 Πλάτος ώμου
 216
 249
 295
 345
 16
 Ύψος οφθαλμών, καθήμενη θέση
 350
 460
 536
 625
 17
 Ύψος, καθήμενη θέση
 450
 560
 636
 725
 18
 Ύψος ώμων, καθήμενη θέση
 280
 335
 403
 483
 19
 Από το πέλμα έως το ιγνυακό, καθήμενη θέση
 125
 205
 283
 355
 20
 Ανάστημα (δεν δεικνύεται)
 708
 980
 1 166
 1 376
 21
 Ύψος μηρών, καθήμενη θέση
 70
 85
 95
 106
 4. ΡΥΘΜΙΣΗ ΑΡΘΡΩΣΕΩΝ
 4.1. Γενικά
 4.1.1.
 Για να επιτυγχάνονται αναπαραγώγιμα αποτελέσματα, είναι απαραίτητο να εξειδικευθούν και να ελέγχονται οι τριβές μεταξύ των διαφόρων αρθρώσεων, η ένταση των συρματόσχοινων του λαιμού και της οσφυϊκής χώρας, και ο βαθμός ακαμψίας του κοιλιακού σημείου.
 4.2. Ρύθμιση του συρματόσχοινου του λαιμού
 4.2.1.
 Τοποθετήστε τον κορμό σε ύπτια θέση επάνω σε οριζόντιο επίπεδο.
 4.2.2.
 Προσαρμόστε το σύνολο του λαιμού χωρίς την κεφαλή.
 4.2.3.
 Σφίξτε το περικόχλιο έντασης στην άρθρωση άτλαντα-άξονα.
 4.2.4.
 Τοποθετήστε μια κατάλληλη ράβδο ή κοχλία δια μέσω της αρθρώσεως άτλαντα-άξονα.
 4.2.5.
 Αποσυσφίξτε το περικόχλιο έντασης έως ότου η άρθρωση άτλαντα-άξονα κατέβει κατά απόσταση 10 ± 1 mm όταν ασκείται φόρτιση 50 N με διεύθυνση προς τα κάτω στη ράβδο ή τον κοχλία δια μέσω της άρθρωσης άτλαντα-άξονα (βλέπε


text:
εικόνα 2).
 Εικόνα 2
 50 N
 4.3. Άρθρωση άτλαντα-άξονα
 4.3.1.
 Τοποθετήστε τον κορμό σε ύπτια θέση επάνω σε οριζόντιο επίπεδο.
 4.3.2.
 Προσαρμόστε το σύνολο του λαιμού και της κεφαλής.
 4.3.3.
 Σφίξτε τον κοχλία και το περικόχλιο ρύθμισης μέσω της κεφαλής και της άρθρωσης άτλαντα-άξονα με την κεφαλή σε οριζόντια θέση.
 4.3.4.
 Αποσυσφίξτε το περικόχλιο ρύθμισης έως ότου αρχίσει να κινείται η κεφαλή (βλέπε εικόνα 3).
 Εικόνα 3
 4.4. Άρθρωση του ισχύου
 4.4.1.
 Τοποθετήστε την πύελο σε πρηνή θέση επάνω σε οριζόντιο επίπεδο.
 4.4.2.
 Τοποθετήστε τον μηρό χωρίς την κνήμη.
 4.4.3.
 Συσφίξτε το περικόχλιο ρύθμισης με τον μηρό να βρίσκεται σε οριζόντια θέση.
 4.4.4.
 Αποσυσφίξτε το περικόχλιο ρύθμισης έως ότου αρχίσει να κινείται ο μηρός.
 4.4.5.
 Η άρθρωση του ισχίου πρέπει να ελέγχεται συχνά κατά τα αρχικά στάδια λόγω προβλημάτων αρχικής λειτουργίας (βλέπε εικόνα 4).
 Εικόνα 4
 4.5. Άρθρωση γονάτου
 4.5.1.
 Τοποθετήστε τον μηρό σε οριζόντια θέση.
 4.5.2.
 Προσαρμόστε την κνήμη.
 4.5.3.
 Συσφίξτε το περικόχλιο ρύθμισης της άρθρωσης του γονάτου με την κνήμη ευρισκόμενη σε οριζόντια θέση.
 4.5.4.
 Αποσυσφίξτε το περικόχλιο ρύθμισης έως ότου αρχίσει να κινείται η κνήμη (βλέπε εικόνα 5).
 Εικόνα 5
 4.6. Άρθρωση των ώμων
 4.6.1.
 Τοποθετήστε τον κορμό σε όρθια θέση.
 4.6.2.
 Προσαρμόστε τον άνω βραχίονα χωρίς τον κάτω βραχίονα.
 4.6.3.
 Συσφίξτε τα περικόχλια ρύθμισης των ώμων με τον άνω βραχίονα ευρισκόμενο σε οριζόντια θέση.
 4.6.4.
 Αποσυσφίξτε τα περικόχλια ρύθμισης έως ότου αρχίσει να κινείται ο άνω βραχίονας (βλέπε εικόνα 6).
 4.6.5.
 Οι αρθρώσεις των ώμων πρέπει να ελέγχονται συχνά κατά τα αρχικά στάδια λόγω προβλημάτων αρχικής λειτουργίας.
 Εικόνα 6
 4.7. Άρθρωση αγκώνα
 4.7.1.
 Τοποθετήστε τον άνω βραχίονα σε κάθετη θέση.
 4.7.2.
 Προσαρμόστε τον άνω βραχίονα.
 4.7.3.
 Συσφίξτε το περικόχλιο ρύθμισης του αγκώνα με τον κάτω βραχίονα ευρισκόμενο σε οριζόντια θέση.
 4.7.4.
 Αποσυσφίξτε το περικόχλιο ρύθμισης έως ότου αρχίσει να κινείται ο κάτω βραχίονας (βλέπε εικόνα 7).
 Εικόνα 7
 4.8. Συρματόσχοινο οσφυϊκής χώρας
 4.8.1.
 Συνδέστε τον άνω κορμό, τους οσφυϊκούς σπόνδυλους, τον κάτω κορμό, το κοιλιακό σημείο, το συρματόσχοινο και το ελατήριο.
 4.8.2.
 Συσφίξτε το περικόχλιο ρύθμισης του συρματόσχοινου στον κάτω κορμό έως ότου το ελατήριο συμπιεστεί κατά τα δύο τρίτα του αφόρτιστου μήκους του (βλέπε εικόνα 8).
 Εικόνα 8
 4.9. Βαθμονόμηση του κοιλιακού σημείου
 4.9.1. Γενικά
 4.9.1.1.
 Η δοκιμή θα πραγματοποιηθεί με τη χρήση κατάλληλης μηχανής δοκιμής έλξης.
 4.9.2.
 Τοποθετήστε το κοιλιακό σημείο επάνω ένα άκαμπτο τμήμα μήκους και πλάτους ίδιου με το οσφυϊκό τμήμα της σπονδυλικής στήλης. Το πάχος αυτού του τμήματος θα είναι τουλάχιστον διπλάσιο του πάχους του οσφυϊκού τμήματος της σπονδυλικής στήλης (βλέπε εικόνα 9).
 4.9.3.
 Θα ασκηθεί αρχική φόρτιση 20 N.
 4.9.4.
 Θα ασκηθεί συνεχής φόρτιση 50 N.
 4.9.5.
 Η παραμόρφωση του κοιλιακού σημείου έπειτα από δύο λεπτά θα είναι:
 για το ανδρείκελο
 9 μηνών:
 11,5 ± 2,0 mm
 ανδρείκελο
 3 ετών:
 11,5 ± 2,0 mm
 ανδρείκελο
 6 ετών:
 13,0 ± 2,0 mm
 ανδρείκελο
 10 ετών:
 13,0 ± 2,0 mm
 Εικόνα 9
 5. ΟΡΓΑΝΑ
 5.1. Γενικά
 5.1.1.
 Οι διαδικασίες βαθμονόμησης και μέτρησης θα βασίζονται στα διεθνή πρότυπα ISO 6487 (1980).
 5.2. Εγκατάσταση του επιταχυνσιόμετρου στον θώρακα
 Το επιταχυνσιόμετρο θα προσαρμοστεί στην προστατευόμενη


text:
θωρακική κοιλότητα.
 5.3. Ένδειξη κοιλιακής διείσδυσης
 5.3.1.
 Δείγμα πηλού για ομοιώματα θα συνδεθεί καθέτως στο εμπρόσθιο τμήμα των οσφυϊκών σπονδύλων μέσω λεπτής κολλητικής ταινίας.
 5.3.2.
 Μια παραμόρφωση του πηλού δεν συνεπάγεται απαραιτήτως τη διείσδυση.
 5.3.3.
 Τα δείγματα πηλού για ομοιώματα θα είναι του ιδίου μήκους και πλάτους με το οσφυϊκό τμήμα της σπονδυλικής στήλης το πάχος των δειγμάτων θα είναι 25 ± 2 mm.
 5.3.4.
 Θα χρησιμοποιηθεί μόνον ο πηλός για ομοιώματα που παρέχεται με τα ανδρείκελα.
 5.3.5.
 Η θερμοκρασία του πηλού κατά τη διάρκεια της δοκιμής θα είναι 30 ± 5 oC.
 Προσάρτημα 2
 ΠΕΡΙΓΡΑΦΗ ΤΟΥ ΝΕΟΓΝΟΥ ΑΝΔΡΕΙΚΕΛΟΥ
 Το ανδρείκελο αποτελείται από την κεφαλή, τον κορμό τα άνω και τα κάτω άκρα ως ενιαία μονάδα. Ο κορμός, τα άνω και τα κάτω άκρα αποτελούν ενιαίο τμήμα Sorbothane με επικάλυψη δέρματος από PVC και με σπονδυλική στήλη χαλύβδινων ελατηρίων. Η κεφαλή αποτελείται από αφρώδη πολυουρεθάνη, με επικάλυψη δέρματος από PVC και είναι μονίμως προσαρτημένη στον κορμό. Το ανδρείκελο διαθέτει ελαστικό στενό ρουχισμό βάμβακα/πολυεστέρα.
 Οι διαστάσεις και η κατανομή της μάζας του ανδρεικέλου βασίζονται σε εκείνες του πεντηκοστού εκατοστημορίου νεογνού και παρατίθενται στους πίνακες 1 και 2, καθώς και στην εικόνα 1.
 Πίνακας 1
 Κύριες διαστάσεις του ανδρεικέλου νεογνού
 Διάσταση
 mm
 Διάσταση
 mm
 A
 Γλουτός-στεφάνη
 345
 E
 Πλάτος ώμου
 150
 B
 Γλουτός-πέλμα (με
 250
 ΣΤ
 Πλάτος θώρακα
 105
 το κάτω άκρο τεταμένο)
 Ζ
 Βάθος θώρακα
 100
 Γ
 Πλάτος κεφαλής
 105
 Η
 Πλάτος ισχίου
 105
 Δ
 Βάθος κεφαλής
 125
 Θ
 από το Γ έως το Ζ από το επάνω μέρος της κεφαλής
 235
 Πίνακας 2
 Κατανομή μαζας του ανδρεικέλου νεογνού (1)
 Κεφαλή και λαιμός
 0,7 kg
 Κορμός
 1,1 kg
 Άνω άκρα
 0,5 kg
 Κάτω άκρα
 1,1 kg
 Συνολική μάζα
 3,4 kg
 Εικόνα 1
 Βαθμονόμηση του ανδρεικέλου βρέφους
 1. ΒΑΘΜΟΣ ΑΚΑΜΨΙΑΣ ΩΜΩΝ
 1.1.
 Τοποθετήστε το ανδρείκελο σε ύπτια θέση σε οριζόντια επιφάνεια και στηρίξτε τη μια πλευρά του κορμού προκειμένου να αποφευχθεί η μετακίνηση. (Εικόνα 2)
 1.2.
 Ασκήστε φόρτιση 150 N, σε έμβολο επίπεδης επιφάνειας διαμέτρου 40 mm, οριζοντίως, προς διεύθνση κατακόρυφη προς τον κεντρικό άξονα του ανδρεικέλου. Ο άξονας του εμβόλου πρέπει να βρίσκεται στο κέντρο του ώμου του ανδρεικέλου και στον ένα ώμο να βρίσκεται δίπλα στο σημείο Α (βλέπε εικόνα 2). Η πλευρική απόκλιση του εμβόλου από το σημείο πρώτης επαφής με το άνω άκρο πρέπει να είναι μεταξύ 30 mm και 50 mm.
 1.3.
 Επαναλάβετε τη διαδικασία στον άλλο ώμο, στηρίζοντας την άλλη πλευρά του κορμού.
 2. ΒΑΘΜΟΣ ΑΚΑΜΨΙΑΣ ΑΡΘΡΩΣΕΩΝ ΚΑΤΩ ΑΚΡΩΝ
 2.1.
 Τοποθετήστε το ανδρείκελο σε ύπτια θέση σε οριζόντιο επίπεδο (εικόνα 3) και ενώστε τις δύο κνήμες με τη χρήση ενός ιμάντα ούτως ώστε οι εσωτερικές πλευρές των δύο γονάτων να εφάπτονται.
 2.2.
 Ασκήστε κάθετη φόρτιση στα γόνατα με έμβολο επίπεδης επιφάνειας διαστάσεων 35 mm × 95 mm, ενώ ο άξονας του εμβόλου βρίσκεται επάνω από τα υψηλότερα σημεία των γονάτων.
 2.3.
 Ασκήστε επαρκή φόρτιση στο έμβολο ώστε να λυγίσετε τους γοφούς έως ότου η επιφάνεια του εμβόλου βρίσκεται σε απόσταση 85 mm επάνω από το επίπεδο στήριξης. Η εν λόγω φόρτιση θα είναι μεταξύ 30 N


text:
και 70 N. Βεβαιωθείτε ότι τα κάτω άκρα δεν έρχονται σε επαφή με κάποια επιφάνεια κατά τη διάρκεια της δοκιμής.
 3. ΘΕΡΜΟΚΡΑΣΙΑ
 Η βαθμονόμηση πρέπει να πραγματοποιηθεί σε θερμοκρασία μεταξύ 15 oC και 30 oC.
 Εικόνα 2
 Εικόνα 3
 (1) Το πάχος του δέρματος από PVC πρέπει να είναι 1 ±0,5 mm
 Το ειδικό βάρος πρέπει να είναι 0,865±0,1
 Προσάρτημα 3
 ΠΕΡΙΓΡΑΦΗ ΤΟΥ ΑΝΔΡΕΙΚΕΛΟΥ 18 ΜΗΝΩΝ
 1. ΓΕΝΙΚΑ
 1.1.
 Οι διαστάσεις και οι μάζες του ανδρεικέλου βασίζονται στην ανθρωπομετρία του 50ού εκατοστημορίου παιδιού ηλικίας 18 μηνών.
 2. ΔΟΜΗ
 2.1. Κεφαλή
 2.1.1.
 Η κεφαλή αποτελείται από ημιάκαμπτο πλαστικό κρανίο καλυμμένο με δέρμα κεφαλής. Το κρανίο διαθέτει κοιλότητα που επιτρέπει την προσαρμογή (προαιρετικού) οργάνου.
 2.2. Λαιμός
 2.2.1.
 Ο λαιμός αποτελείται από τρία μέρη:
 2.2.2.
 σταθερή στήλη ελαστικό·
 2.2.3.
 ρυθμιζόμενη άρθρωση OC στο άνω τμήμα της στήλης από ελαστικό, επιτρέποντας την περιστροφή υπό ρυθμίσιμη τριβή γύρω από τον πλευρικό άξονα·
 2.2.4.
 μη ρυθμίσιμη σφαιρική άρθρωση στη βάση του λαιμού.
 2.3. Κορμός
 2.3.1.
 Ο κορμός αποτελείται από πλαστικό σκελετό με επικάλυψη συστήματος σάρκας/δέρματος. Ο κορμός διαθέτει κοιλότητα στο εμπρόσθιο μέρος του σκελετού και δέχεται αφρώδη πλήρωση προκειμένου να επιτυγχάνεται η ορθή ακαμψία του θώρακα. Ο κορμός διαθέτει κοιλότητα στην πλάτη που επιτρέπει την προσαρμογή οργάνων.
 2.4. Κοιλία
 2.4.1.
 Η κοιλία του ανδρεικέλου αποτελεί ενιαίο παραμορφώσιμο σημείο που τοποθετείται στο άνοιγμα μεταξύ του θώρακα και της πυέλου.
 2.5. Οσφυϊκό τμήμα της σπονδυλικής στήλης
 2.5.1.
 Το οσφυϊκό τμήμα της σπονδυλικής στήλης αποτελείται από στήλη ελαστικού προσαρμοσμένη μεταξύ του θωρακικού σκελετού και της πυέλου. Η ακαμψία του οσφυϊκού τμήματος της σπονδυλικής στήλης προρυθμίζεται με τη χρήση συρματόσχοινου που διέρχεται μέσω του κοίλου πυρήνα της στήλης ελαστικού.
 2.6. Πύελος
 2.6.1.
 Η πύελος είναι κατασκευασμένη απο ημιάκαμπτο πλαστικό και έχει το σχήμα της πυέλου παιδιού. Καλύπτεται από σύστημα σάρκας/δέρματος, το οποίο αποτελεί προσομοίωση της σάρκας/του δέρματος γύρω από την πύελο και τους γλουτούς.
 2.7. Άρθρωση του ισχίου
 2.7.1.
 Οι αρθρώσεις του ισχίου προσαρμόζονται στο κάτω τμήμα της πυέλου. Η άρθρωση επιτρέπει την περιστροφή γύρω από πλευρικό άξονα, καθώς και την περιστροφή γύρω από άξονα σε ορθή γωνία προς τον πλευρικό άξονα με τη χρήση άρθρωσης καρδανικού αναρτήρα. Και στους δύο άξονες εφαρμόζεται ρυθμίσιμη τριβή.
 2.8. Άρθρωση γονάτου
 2.8.1.
 Η άρθρωση του γονάτου επιτρέπει την κάμψη και την έκταση της κνήμης υπό ρυθμίσιμη τριβή.
 2.9. Άρθρωση των ώμων
 2.9.1.
 Η άρθρωση των ώμων προσαρμόζεται στον θωρακικό σκελετό. Με τη χρήση νυχιών είναι δυνατή η τοποθέτηση του άνω άκρου σε δύο αρχικές θέσεις.
 2.10. Άρθρωση αγκώνα
 2.10.1.
 Η άρθρωση του αγκώνα επιτρέπει την κάμψη και την έκταση του άνω βραχίονα. Με τη χρήση νυχιών είναι δυνατή η τοποθέτηση του κάτω άκρου σε δύο αρχικές θέσεις.
 2.11. Σύνολο του ανδρεικέλου
 2.11.1.
 Το συρματόσχοινο της σπονδυλικής στήλης συνδέεται στο οσφυϊκό τμήμα της.
 2.11.2.
 Το οσφυϊκό τμήμα της σπονδυλικής στήλης προσαρμόζεται στον σκελετό μεταξύ της πυέλου και του θωρακικού τμήματος της σπονδυλικής στήλης.
 2.11.3.
 Το κοιλιακό σημείο τοποθετείται μεταξύ του θώρακα και της πυέλου.
 2.11.4.
 Ο λαιμός προσαρμόζεται στο άνω μέρος του θώρακα.
 2.11.5.
 Η κεφαλή προσαρμόζεται στο άνω μέρος του λαιμού χρησιμοποιώντας την


text:
πλάκα σύνδεσης.
 2.11.6.
 Τοποθετούνται τα άνω και τα κάτω άκρα.
 3. ΚΥΡΙΑ ΧΑΡΑΚΤΗΡΙΣΤΙΚΑ
 3.1. Μάζα
 Πίνακας 1
 Κατανομή μάζας του ανδρεικέλου 18 μηνών
 Τμήμα
 Μάζα (kg)
 Κεφαλή + λαιμός
 2,73
 Κορμός
 5,06
 Άνω βραχίονας
 0,27
 Κάτω βραχίονας
 0,25
 Μηρός
 0,61
 Κνήμη
 0,48
 Συνολική μάζα
 11,01
 3.2. Κύριες διαστάσεις
 3.2.1.
 Οι κύριες διαστάσεις, βάσει της εικόνας 1 του παρόντος παραρτήματος (που ακολουθεί), παρατίθενται στον πίνακα 2
 Εικόνα 1
 Κύριες διαστάσεις του ανδρεικέλου ηλικίας 18 μηνών
 Πίνακας 2
 Αριθ.
 Διάσταση
 Τιμή (mm)
 1
 Πίσω τμήμα των γλουτών έως το εμπρόσθιο τμήμα του γονάτου
 239
 2
 Πίσω μέρος των γλουτών έως το ιγνυακό, καθήμενη θέση
 201
 3
 Κέντρο βάρους έως το κάθισμα
 193
 4
 Περιφέρεια θώρακα
 474
 5
 Βάθος θώρακα
 113
 7
 Πλάτος κεφαλής
 124
 8
 Μήκος κεφαλής
 160
 9
 Περιφέρεια ισχίου, καθήμενη θέση
 510
 10
 Περιφέρεια ισχύου, όρθια θέση (δεν δεικνύεται)
 471
 11
 Βάθος ισχίου, καθήμενη θέση
 125
 12
 Πλάτος ισχίου, καθήμενη θέση
 174
 13
 Πλάτος λαιμού
 65
 14
 Από το κάθισμα έως τον αγκώνα
 125
 15
 Πλάτος ώμου
 224
 17
 Ύψος, καθήμενη θέση
 495 (1)
 18
 Ύψος ώμων, καθήμενη θέση
 305
 19
 Από το πέλμα έως το ιγνυακό, καθήμενη θέση
 173
 20
 Ανάστημα (δεν δεικνύεται)
 820 (1)
 21
 Ύψος μηρών, καθήμενη θέση
 66
 4. ΡΥΘΜΙΣΗ ΑΡΘΡΩΣΕΩΝ
 4.1. Γενικά
 4.1.1.
 Για να επιτυγχάνονται αναπαραγώγιμα αποτελέσματα, είναι απαραίτητο να ρυθμίζονται οι τριβές μεταξύ των διαφόρων αρθρώσεων, η ένταση του οσφυϊκού τμήματος της σπονδυλικής στήλης, και ο βαθμός ακαμψίας του κοιλιακού σημείου.
 Πριν από αυτές τις οδηγίες πρέπει να διεξάγεται έλεγχος όλων των τμημάτων για φθορά.
 4.2. Οσφυϊκό τμήμα της σπονδυλικής στήλης
 4.2.1.
 Το οσφυϊκό τμήμα της σπονδυλικής στήλης βαθμονομείται πριν από την προσαρμογή στο ανδρείκελο.
 4.2.2.
 Προσαρτήστε την κάτω πλάκα προσαρμογής του οσφυϊκού τμήματος της σπονδυλικής στήλης σε κάποιο σημείο ούτως ώστε η εμπρόσθια πλευρά του να βρίσκεται στο κάτω μέρος (εικόνα 2).
 Εικόνα 2
 4.2.3.
 Ασκήστε δύναμη 250 N στην άνω πλάκα προσαρμογής με διεύθυνση προς τα κάτω. Η προκύπτουσα μετατόπιση προς τα κάτω πρέπει να καταχωριστεί εντός διαστήματος 1 έως 2 δευτερολέπτων από την έναρξη της άσκησης της δύναμης και πρέπει να είναι μεταξύ 9 και 12 mm.
 4.3. Κοιλία
 4.3.1.
 Τοποθετήστε το κοιλιακό σημείο επάνω ένα άκαμπτο τμήμα μήκους και πλάτους ίδιου με το οσφυϊκό τμήμα της σπονδυλικής στήλης. Το πάχος αυτού του τμήματος θα είναι τουλάχιστον διπλάσιο του πάχους του οσφυϊκού τμήματος της σπονδυλικής στήλης (εικόνα 3).
 4.3.2.
 Θα ασκηθεί αρχική φόρτιση 20 N.
 4.3.3.
 Θα ασκηθεί συνεχής φόρτιση 50 N.
 4.3.4.
 Η παραμόρφωση του κοιλιακού σημείου έπειτα από 2 λεπτά θα είναι 12 ± 2 mm.
 Εικόνα 3
 4.4. Ρύθμιση του λαιμού
 4.4.1.
 Προσαρμόστε το σύνολο του λαιμού αποτελούμενου από τη στήλη ελαστικού, τη σφαιροειδή άρθρωση βάσης και την άρθρωση OC έναντι κάθετης επιφάνειας ούτως ώστε το εμπρόσθιο τμήμα να έχει μέτωπο προς τα κάτω (εικόνα 4).
 Εικόνα 4
 4.4.2.
 Ασκήστε δύναμη κάθετης διεύθυνσης 100 N στον άξονα της άρθρωσης OC. Η θέση της άρθρωσης OC πρέπει να παρουσιάζει μετατόπιση προς τα κάτω 22 ± 2 mm.
 4.5. Άρθρωση OC
 4.5.1.
 Προσαρμόστε το σύνολο του λαιμού και της


text:
κεφαλής.
 4.5.2.
 Τοποθετήστε τον κορμό σε ύπτια θέση επάνω σε οριζόντιο επίπεδο.
 4.5.3.
 Συσφίγξτε τον κοχλία και το περικόχλιο ρύθμισης μέσω της κεφαλής και της άρθρωσης OC χρησιμοποιώντας κοχλιοστρόφιο έως ότου είναι αδύνατη η κίνηση της κεφαλής λόγω της βαρύτητας.
 4.6. Ισχίο
 4.6.1.
 Τοποθετήστε τον μηρό στην πύελο χωρίς την κνήμη.
 4.6.2.
 Τοποθετήστε τον μηρό σε οριζόντια θέση.
 4.6.3.
 Αυξήστε την τριβή που ασκείται στον πλευρικό άξονα έως ότου είναι αδύνατη η κίνηση του κάτω άκρου λόγω βαρύτητας.
 4.6.4.
 Τοποθετήστε τον μηρό σε οριζόντια θέση προς τη διεύθυνση του πλευρικού άξονα.
 4.6.5.
 Αυξήστε την τριβή στην άρθρωση καρδανικού αναρτήρα έως ότου είναι αδύνατη η κίνηση του μηρού λόγω βαρύτητας.
 4.7. Γόνατο
 4.7.1.
 Προσαρμόστε την κνήμη στον μηρό.
 4.7.2.
 Τοποθετήστε τους μηρούς και τις κνήμες σε οριζόντια θέση χωρίς να στηρίζονται οι μηροί.
 4.7.3.
 Συσφίγξτε το περικόχλιο σύσφιξης στο γόνατο έως ότου είναι αδύνατη η κίνηση της κνήμης λόγω βαρύτητας.
 4.8. Ώμοι
 4.8.1.
 Εκτείνετε τον κάτω βραχίονα και τοποθετήστε τον άνω βραχίονα στην υψηλότερη θέση στερέωσης.
 4.8.2.
 Πρέπει να πραγματοποιείται συντήρηση ή αντικατάσταση των νυχιών στον ώμο αν ο βραχίονας δεν παραμένει σε αυτήν τη θέση.
 4.9. Αγκώνας
 4.9.1.
 Τοποθετήστε τον άνω βραχίονα στην κατώτερη θέση στερέωσης και τον κάτω βραχίονα στην ανώτερη θέση στερέωσης.
 4.9.2.
 Πρέπει να πραγματοποιείται συντήρηση ή αντικατάσταση των νυχιών στον αγκώνα αν ο κάτω βραχίονας δεν παραμένει σε αυτήν τη θέση.
 5. ΟΡΓΑΝΑ
 5.1. Γενικά
 5.1.1.
 Παρότι έχει προβλεφθεί ο εξοπισμός του ανδρεικέλου 18 μηνών με έναν αριθμό διατάξεων μέτρησης δυνάμεων, αυτό διαθέτει πάντα ανταλλακτικά ιδίων διαστάσεων και βάρους.
 5.1.2.
 Οι διαδικασίες βαθμονόμησης και μέτρησης θα βασίζονται στο διεθνές πρότυπο ISO 6487 (1980).
 5.2. Εγκατάσταση του επιταχυνσιόμετρου στον θώρακα
 5.2.1.
 Το επιταχυνσιόμετρο θα προσαρμοστεί στη θωρακική κοιλότητα. Η εγκατάσταση γίνεται από το πίσω μέρος του ανδρεικέλου.
 5.3. Ένδειξη κοιλιακής διείσδυσης
 5.3.1.
 Η παρουσία ή απουσία κοιλιακής διείσδυσης πρέπει να αξιολογείται μέσω φωτογραφίας υψηλής ταχύτητας.
 (1) Οι γλουτοί, η πλάτη και η κεφαλή του ανδρεικέλου στηρίζονται σε κάθετη επιφάνεια.
 ΠΑΡΑΡΤΗΜΑ 9
 ΔΟΚΙΜΗ ΜΕΤΩΠΙΚΗΣ ΣΥΓΚΡΟΥΣΗΣ ΣΕ ΦΡΑΓΜΑ
 1. ΕΓΚΑΤΑΣΤΑΣΕΙΣ, ΔΙΑΔΙΚΑΣΙΕΣ ΚΑΙ ΟΡΓΑΝΑ ΜΕΤΡΗΣΕΩΝ
 1.1. Χώρος δοκιμών
 Ο χώρος δοκιμών πρέπει να είναι επαρκούς εκτάσεως έτσι ώστε να χωρά το στίβο επιτάχυνσης, το φράγμα και τον τεχνικό εξοπλισμό που είναι αναγκαίος για τη δοκιμή. Το τελικό τμήμα του στίβου, τουλάχιστον 5 m πριν το φράγμα, πρέπει να είναι οριζόντιο, επίπεδο και ομαλό.
 1.2. Φράγμα
 Το φράγμα αποτελείται από όγκο οπλισμένου σκυροδέματος, πλάτους τουλάχιστον 3 m στην πρόσοψη και ύψους τουλάχιστον 1,5 m. Το φράγμα πρέπει να έχει πάχος τόσο ώστε η μάζα του να μην είναι μικρότερη από 70 τόνους. Το εμπρόσθιο τμήμα πρέπει να είναι κατακόρυφο, κάθετο προς τον άξονα του στίβου επιτάχυνσης και να καλύπτεται με σανίδες κόντρα πλακέ πάχους 20 ± 1 mm σε καλή κατάσταση. Το φράγμα θα είναι είτε αγκυρωμένο στο έδαφος ή στερεωμένο, αν χρειαστεί, με επιπρόσθετες διατάξεις συγκράτησης στο έδαφος προς περιορισμό της μετατόπισης. Μπορεί, επίσης, να χρησιμοποιηθεί και φράγμα με διαφορετικά χαρακτηριστικά, το οποίο ωστόσο είναι εξίσου αποτελεσματικό.
 1.3. Πρόωση του οχήματος
 Τη στιγμή της σύγκρουσης, δεν επιτρέπεται να επενεργεί στο


text:
όχημα καμία πρόσθετη διάταξη ή διατάξεις διεύθυνσης ή πρόωσης. Πρέπει να φθάνει στον τοίχο πρόσκρουσης διαγράφοντας πορεία κάθετη προς αυτόν. Η μέγιστη επιτρεπόμενη ανοχή για την απόκλιση μεταξύ της κάθετης μέσης γραμμής του εμπρόσθιου τμήματος του οχήματος και της κάθετης μέσης γραμμής του τοίχου πρόσκρουσης είναι ± 30 cm.
 1.4. Κατάσταση του οχήματος
 1.4.1.
 Το υπό δοκιμή όχημα είτε θα διαθέτει όλα τα τυπικά στοιχεία και εξοπλισμό που περιέχεται στη μάζα κενού οχήματος είτε θα βρίσκεται σε τέτοια κατάσταση που να πληροί αυτή την προδιαγραφή, όσον αφορά τα σχετικά με τον θάλαμο επιβατών στοιχεία και εξοπλισμό και την κατανομή της μάζας του οχήματος συνολικά.
 1.4.2.
 Αν η οδήγηση του αυτοκινήτου πραγματοποιείται με εξωτερικά μέσα, η εγκατάσταση καυσίμων θα είναι πλήρης τουλάχιστον κατά 90 τοις εκατό της χωρητικότητά της είτε με καύσιμα είτε με άφλεκτο υγρό, ανάλογης πυκνότητας και ιξώδους με του τυπικού καυσίμου που χρησιμοποιείται. Όλα τα λοιπά συστήματα (δοχεία υγρών φρένων, ψυγείο, κ.λπ.) πρέπει να είναι κενά.
 1.4.3.
 Αν το όχημα είναι αυτοκίνητο, η δεξαμενή καυσίμου πρέπει να είναι πλήρης τουλάχιστον κατά 90 τοις εκατό. Όλες οι υπόλοιπες δεξαμενές υγρών θα πληρούνται σε ποσοστό ίσο με τη χωρητικότητά τους.
 1.4.4.
 Αν το ζητήσει ο κατασκευαστής, η τεχνική υπηρεσία που είναι υπεύθυνη για τη διεξαγωγή των δοκιμών μπορεί να επιτρέψει τη χρήση του ίδιου οχήματος που χρησιμοποιείται για τις δοκιμές που προβλέπουν άλλοι κανονισμοί (συμπεριλαμβανομένων δοκιμών που μπορεί να επηρεάσουν τη δομή του) και για τις δοκιμές που προβλέπει αυτός ο κανονισμός.
 1.5. Ταχύτητα σύγκρουσης
 Η ταχύτητα σύγκρουσης πρέπει να είναι 50 +0/-2 km/h. Ωστόσο, αν η δοκιμή έχει διεξαχθεί με μεγαλύτερη ταχύτητα σύγκρουσης και το όχημα πληρούσε τις προδιαγραφές, η δοκιμή θα θεωρείται ικανοποιητική.
 1.6. Όργανα μετρήσεων
 Η ακρίβεια του οργάνου μέτρησης που αναφέρεται στην παράγραφο 1.5 ανωτέρω, το οποίο χρησιμοποιείται για την καταγραφή της ταχύτητας πρέπει να είναι ± 1 %.
 ΠΑΡΑΡΤΗΜΑ 10
 ΔΙΑΔΙΚΑΣΙΑ ΔΟΚΙΜΗΣ ΟΠΙΣΘΙΑΣ ΠΡΟΣΚΡΟΥΣΗΣ
 1. ΕΓΚΑΤΑΣΤΑΣΕΙΣ, ΔΙΑΔΙΚΑΣΙΕΣ ΚΑΙ ΟΡΓΑΝΑ ΜΕΤΡΗΣΕΩΝ
 1.1. Χώρος δοκιμών
 Ο χώρος δοκιμών πρέπει να είναι επαρκούς εκτάσεως έτσι ώστε να χωρά το σύστημα πρόωσης του κρουστικού σημείου και να επιτρέπει μετατόπιση του οχήματος μετά τη σύγκρουση και εγκατάσταση του εξοπλισμού δοκιμής. Το τμήμα του οχήματος που υπόκειται σε σύγκρουση και μετατόπιση πρέπει να είναι οριζόντιο. (Η κλίση πρέπει να είναι μικρότερη από 3 % όπως μετράται για απόσταση ενός μέτρου).
 1.2. Κρουστικό σημείο
 1.2.1.
 Η κατασκευή του κρουστικού σημείου θα είναι χαλύβδινη και άκαμπτη.
 1.2.2.
 Η επιφάνεια πρόσκρουσης πρέπει να είναι επίπεδη, πλάτους τουλάχιστον 2 500 mm και ύψους 800 mm. Οι ακμές πρέπει να είναι στρογγυλεμένες με ακτίνα καμπύλης μεταξύ 40 και 50 mm. Πρέπει να καλύπτεται από σανίδα κόντρα πλακέ, πάχους 20 ± 1 mm.
 1.2.3.
 Τη στιγμή της πρόσκρουσης, πρέπει να πληρούνται οι ακόλουθες προϋποθέσεις:
 1.2.3.1.
 η επιφάνεια πρόσκρουσης πρέπει να είναι κατακόρυφη και κάθετη στο μέσο επίμηκες επίπεδο του οχήματος·
 1.2.3.2.
 η διεύθυνση κίνησης του κρουστικού σημείου πρέπει να είναι οριζόντια και παράλληλη στο μέσο επίμηκες επίπεδο του οχήματος·
 1.2.3.3.
 η μέγιστη επιτρεπόμενη πλευρική απόκλιση μεταξύ της μέσης κατακόρυφης γραμμής της επιφάνειας του κρουστικού σημείου και του


text:
μέσου επιμήκους επιπέδου του οχήματος πρέπει να είναι 300 mm. Επιπλέον, η επιφάνεια πρόσκρουσης πρέπει να καλύπτει το συνολικό πλάτος του οχήματος·
 1.2.3.4.
 η απόσταση του κατώτερου άκρου της επιφάνειας πρόσκρουσης από το έδαφος πρέπει να είναι 175 ± 25 mm.
 1.3. Πρόωση του κρουστικού σημείου
 Το κρουστικό σημείο μπορεί είτε να στερεωθεί σε φορτίο (κινούμενο φράγμα) είτε να αποτελέσει μέρος εκκρεμούς.
 1.4. Ειδικές διατάξεις σε περίπτωση χρήσης κινούμενου φράγματος
 1.4.1.
 Αν το κρουστικό σημείο στερεωθεί σε φορτίο (κινούμενο φράγμα) μέσω σημείου συγκράτησης, το τελευταίο πρέπει να είναι άκαμπτο και να μην υπάρχει δυνατότητα παραμόρφωσης από τη σύγκρουση. Κατά τη στιγμή της πρόσκρουσης, το φορτίο πρέπει να είναι σε θέση να κινείται ελεύθερα και να μην υπόκειται πλέον στη δράση της συσκευής πρόωσης.
 1.4.2.
 Ο συνδυασμός μάζας φορτίου και κρουστικού σημείου πρέπει να είναι 1 100 ± 20 kg.
 1.5. Ειδικές διατάξεις σε περίπτωση χρήσης εκκρεμούς
 1.5.1.
 Η απόσταση μεταξύ του κέντρου της επιφάνειας πρόσκρουσης και του άξονα περιστροφής του εκκρεμούς πρέπει να είναι τουλάχιστον 5 m.
 1.5.2.
 Το κρουστικό σημείο πρέπει να αιωρείται ελεύθερα από καλά στερεωμένους, άκαμπτους βραχίονες. Μια τέτοια κατασκευή εκκρεμούς ουσιαστικά αποτρέπει την παραμόρφωση λόγω της πρόσκρουσης.
 1.5.3.
 Το εκκρεμές θα διαθέτει διάταξη παύσης προκειμένου να αποφευχθεί οποιαδήποτε δευτερεύουσα πρόσκρουση του κρουστικού σημείου στο όχημα δοκιμής.
 1.5.4.
 Κατά τη στιγμή της πρόσκρουσης, η ταχύτητα του κέντρου κρούσεως του εκκρεμούς πρέπει να βρίσκεται μεταξύ 30 και 32 km/h.
 1.5.5.
 Η ανηγμένη μάζα «mr» στο κέντρο κρούσεως του εκκρεμούς ορίζεται ως η συνάρτηση της ολικής μάζας «m», της απόστασης «a» (1) μεταξύ του κέντρου κρούσεως και του άξονα περιστροφής, και της απόστασης «l» μεταξύ του κέντρου βάρους και το άξονα περιστροφής, με την ακόλουθη εξίσωση:
 mr. · m · (l/a)
 1.5.6.
 Η ανηγμένη μάζα «mr» πρέπει να είναι 1 100 ± 20 kg.
 1.6. Γενικές διατάξεις σχετικά με τη μάζα και ταχύτητα του κρουστικού σημείου
 Αν η δοκιμή έχει διεξαχθεί με ταχύτητα σύγκρουσης μεγαλύτερη από αυτήν που προβλέπεται στο σημείο 1.5.4 ή/και μάζα μεγαλύτερη από αυτήν που προβλέπεται στα σημεία 1.5.3 ή 1.5.6, και το όχημα πληρούσε τις προδιαγραφές, η δοκιμή θα θεωρείται ικανοποιητική.
 1.7. Κατάσταση του οχήματος στη διάρκεια της δοκιμής
 Το υπό δοκιμή όχημα είτε θα διαθέτει όλα τα τυπικά στοιχεία και εξοπλισμό που περιέχεται στη μάζα κενού οχήματος είτε θα βρίσκεται σε τέτοια κατάσταση που να πληροί αυτή την προδιαγραφή, όσον αφορά την κατανομή της μάζας του οχήματος συνολικά.
 1.8.
 Το πλήρες όχημα με το σύστημα συγκράτησης για παιδιά που εγκαθίσταται σύμφωνα με τις οδηγίες πρέπει να τοποθετείται σε σκληρή και επίπεδη επιφάνεια, ενώ η πέδηση σταθμεύσεως είναι ενεργοποιημένη και με νεκρά ταχύτητα. Στην ίδια δοκιμή πρόσκρουσης μπορούν να δοκιμαστούν περισσότερα από ένα σύστημα συγκράτησης για παιδιά.
 (1) Η απόσταση «a» ισούται με το μήκος του σύγχρονου εκκρεμούς υπό εξέταση.
 ΠΑΡΑΡΤΗΜΑ 11
 ΕΠΙΠΛΕΟΝ ΑΓΚΥΡΩΣΕΙΣ ΠΟΥ ΑΠΑΙΤΟΥΝΤΑΙ ΓΙΑ ΤΗΝ ΤΟΠΟΘΕΤΗΣΗ ΣΥΣΤΗΜΑΤΩΝ ΣΥΓΚΡΑΤΗΣΗΣ ΓΙΑ ΠΑΙΔΙΑ ΤΗΣ ΟΙΩΝΕΙ ΚΑΘΟΛΙΚΗ ΚΑΤΗΓΟΡΙΑ ΣΕ ΟΧΗΜΑΤΑ ΜΕ ΚΙΝΗΤΗΡΑ
 1.
 Το παρόν παράρτημα ισχύει μόνο για τις επιπλέον αγκυρώσεις για την τοποθέτηση συστημάτων συγκράτησης για παιδιά της «οιονεί καθολικής» κατηγορίας ή ράβδους ή


text:
άλλα ειδικά στοιχεία που χρησιμοποιούνται για στερέωση των συστημάτων συγκράτησης για παιδιά στο αμάξωμα, είτε χρησιμοποιούν τις αγκυρώσεις του κανονισμού αριθ. 14 είτε όχι.
 2.
 Οι αγκυρώσεις πρέπει να καθορίζονται από τον κατασκευαστή του συστήματος συγκράτησης για παιδιά και τα στοιχεία τους να υποβάλλονται προς έγκριση από την τεχνική υπηρεσία που διεξάγει τις δοκιμές.
 Οι τεχνικές υπηρεσίες μπορούν να λαμβάνουν υπόψη πληροφορίες που λαμβάνονται από τον κατασκευαστή του οχήματος.
 3.
 Ο κατασκευαστής του συστήματος συγκράτησης για παιδιά πρέπει να προμηθεύσει τα απαιτούμενα μέρη για την τοποθέτηση των αγκυρώσεων και ειδικό σχέδιο για κάθε όχημα, το οποίο θα παρουσιάζει την ακριβή τους θέση.
 4.
 Ο κατασκευαστής του συστήματος συγκράτησης για παιδιά πρέπει να υποδείξει αν οι αγκυρώσεις που απαιτούνται για τοποθέτηση στη δομή του οχήματος είναι σύμφωνες προς τις απαιτήσεις θέσης και αντοχής του σημείου 3 στη συνέχεια στη σύσταση που επιδίδεται σε κυβερνήσεις, οι οποίες προτίθενται να υιοθετήσουν συγκεκριμένες απαιτήσεις σχετικά με τις αγκυρώσεις για συστήματα συγκράτησης για παιδιά σε επιβατηγά οχήματα (1).
 (1) Βλέπε κείμενο του κανονισμού αριθ. 16.
 ΠΑΡΑΡΤΗΜΑ 12
 ΚΑΘΙΣΜΑ
 ΠΑΡΑΡΤΗΜΑ 13
 ΠΡΟΤΥΠΗ ΖΩΝΗ ΑΣΦΑΛΕΙΑΣ
 1.
 Η ζώνη ασφαλείας για τη δυναμική δοκιμή και την απαίτηση μέγιστου μήκους πρέπει να κατασκευάζεται βάσει μίας από τις δύο διατάξεις που παρουσιάζονται στην εικόνα 1. Πρόκειται για ζώνη επανατύλιξης τριών σημείων και στατική ζώνη δύο σημείων.
 2.
 Η ζώνη επανατύλιξης τριών σημείων διαθέτει τα ακόλουθα άκαμπτα μέρη:
 συσπειρωτήρα (R), βρόχο στύλου (P), δύο σημεία αγκύρωσης (A1 και A2) (βλέπε εικόνα 1) και ένα κεντρικό τμήμα (Ν, λεπτομέρεια εικόνας 3). Ο συσπειρωτήρας πρέπει να πληροί τις απαιτήσεις του κανονισμού αριθ. 16 περί δυνάμεων επανατύλιξης. Η διάμετρος του κυλίνδρου του συσπειρωτήρα είναι 33 ±0,5 mm.
 3.
 Η ζώνη συσπειρωτήρα πρέπει να τοποθετείται στις αγκυρώσεις του καθίσματος δοκιμής όπως περιγράφεται στο παράρτημα 6, προσαρτήματα 1 και 4, ως εξής:
 Η αγκύρωση ζώνης A1 πρέπει να τοποθετείται στην αγκύρωση άμαξας B0 (εξωτερικά)
 Η αγκύρωση ζώνης A2 πρέπει να τοποθετείται στην αγκύρωση άμαξας Α (εσωτερικά)
 Ο βρόχος στύλου της ζώνης P πρέπει να τοποθετείται στην αγκύρωση άμαξας C.
 Ο συσπειρωτήρας ζώνης R πρέπει να τοποθετείται στην αγκύρωση άμαξας κατά τρόπο ώστε η κεντρική γραμμή του κυλίνδρου να βρίσκεται στο Re.
 Η τιμή X στην εικόνα 1 κατωτέρω είναι 200 ± 5 mm. Το ωφέλιμο μήκος του ιμάντα μεταξύ της αγκύρωσης ζώνης A1 και της κεντρικής γραμμής του κυλίνδρου του συσπειρωτήρα Re (όταν το πλέγμα έχει εκτυλιχθεί πλήρως περιλαμβανομένου του ελάχιστου μήκους 150 mm */για τη δοκιμή της καθολικής και της οιονεί καθολικής κατηγορίας) πρέπει να είναι 2 820 ± 5 mm, μετρούμενο σε ευθεία γραμμή χωρίς φορτίο και επί οριζόντιας επιφάνειας το μήκος αυτό μπορεί να αυξηθεί για τη δοκιμή της περιορισμένης κατηγορίας. Για όλες τις κατηγορίες με εγκατεστημένο σύστημα συγκρατήσεως για παιδιά, στον κύλινδρο του συσπειρωτήρα πρέπει να παραμένει ελάχιστο μήκος ιμάντα 150 mm */.
 4.
 Οι απαιτήσεις ιμάντα για τη ζώνη έχουν ως εξής:
 Υλικό: Πολυεστέρας Spinnblack
 —
 πλάτος:
 48 ± 2 mm στα 10 000 N
 —
 πάχος:
 1,0 ±0,2 mm
 —
 επιμήκυνση:
 8 ± 2 % στα 10 000 N
 5.


text:
Η στατική ζώνη δύο σημείων όπως παρουσιάζεται στην εικόνα 1 αποτελείται από δύο τυπικά ελάσματα αγκύρωσης όπως παρουσιάζεται στην εικόνα 2 και ιμάντα που πληροί τις απαιτήσεις του σημείου 4 ανωτέρω.
 6.
 Τα ελάσματα αγκύρωσης της ζώνης δύο σημείων πρέπει να τοποθετούνται στις αγκυρώσεις άμαξας A και B. Η τιμή Y στην εικόνα 1 είναι 1 300 ± 5 mm. Πρόκειται για τη μέγιστη απαίτηση μήκους για έγκριση των καθολικών συστημάτων συγκράτησης για παιδιά με ζώνη δύο σημείων (βλέπε σημείο 6.1.9).
 Εικόνα 1
 Διατάξεις πρότυπης ζώνης
 Εικόνα 2
 Τυπικό έλασμα πρότυπης αγκύρωσης.
 Διαστάσεις σε mm
 Εικόνα 3
 Κεντρικό τμήμα διάταξης πρότυπης ζώνης
 Διαστάσεις σε mm
 Τομή A — A
 Εικόνα 4
 Βρόχος στύλου
 Τελείωμα: Επιχρωμίωση
 ΠΑΡΑΡΤΗΜΑ 14
 ΚΑΘΕΣΤΩΣ ΕΓΚΡΙΣΗΣ ΤΥΠΟΥ (ΔΙΑΓΡΑΜΜΑ ΡΟΗΣ ΚΑΤΑ ISO 9001:2000)
 ΠΑΡΑΡΤΗΜΑ 15
 ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ
 Εξυπηρετούν ως οδηγός για τις τεχνικές υπηρεσίες που διεξάγουν τις δοκιμές.
 Σημείο 2.10.1.
 Σύστημα «ταχείας ρύθμισης» μπορεί να αποτελεί και μια διάταξη με άξονα περιστροφής και ελατήριο παρόμοιο με συσπειρωτήρα χειροκίνητης ενεργοποίησης. Το σύστημα ρύθμισης πρέπει να υποβάλλεται σε δοκιμή σύμφωνα με τις απαιτήσεις των στοιχείων 7.2.2.5 και 7.2.3.1.3.
 Σημείο 2.19.2.
 Το «οιονεί καθολικό» σύστημα συγκράτησης που προδιαγράφεται προς τοποθέτηση στο οπίσθιο κάθισμα τόσο σε όχημα τύπου σεντάν όσο και οικογενειακού τύπου, στο οποίο ολόκληρο το σύστημα της ζώνης είναι πανομοιότυπο συνιστά έναν «τύπο».
 Σημείο 2.19.3.
 Η σημασία των αλλαγών στις διαστάσεις ή/και τη μάζα του καθίσματος, της επενδυτικής πλήρωσης ή του προστατευτικού κρούσεων και τα χαρακτηριστικά απορρόφησης ενέργειας ή το χρώμα του υλικού πρέπει να λαμβάνεται υπόψη όταν αποφασίζεται αν έχει δημιουργηθεί νέος τύπος.
 Σημεία 2.19.4 και 2.19.5.
 Οι παράγραφοι αυτές δεν ισχύουν για οποιεσδήποτε ζώνες ασφαλείας έχουν τύχει μεμονωμένης έγκρισης σύμφωνα με τον κανονισμό αριθ. 16, ο οποίος απαιτείται για την αγκύρωση του συστήματος συγκράτηση για παιδιά στο όχημα ή για τη συγκράτηση των παιδιών.
 Σημείο 6.1.2.
 Όσον αφορά συστήματα συγκράτησης για παιδιά με μέτωπο προς τα πίσω, η σωστή θέση του άνω μέρους του συστήματος συγκράτησης σε σχέση με την κεφαλή του παιδικού ανδρείκελου εξασφαλίζεται με την τοποθέτηση του μεγαλύτερου ανδρείκελου για το οποίο προδιαγράφεται η διάταξη στην πλέον επικλινή θέση, και εξασφαλίζοντας ότι το οριζόντιο επίπεδο στο ύψος των ματιών δεν ξεπερνά το άνω μέρος του καθίσματος.
 Σημείο 6.1.8.
 Η απαίτηση των 150 mm ισχύει και για πορτ μπεμπέ, εκτός και αν χρησιμοποιείται ειδική διάταξη για τη σύνδεση του πορτ μπεμπέ με τη ζώνη ασφαλείας.
 Σημείο 6.2.4.
 Το όριο αποδεκτής κίνησης της ζώνης ώμων είναι αυτό κατά το οποίο το κατώτατο άκρο του τμήματος ώμων της πρότυπης ζώνης ασφαλείας δεν βρίσκεται χαμηλότερα από τον αγκώνα του ανδρείκελου στο σημείο της μέγιστης απόκλισης του ανδρείκελου.
 Σημείο 6.2.9.
 Συμφωνείται ότι ισχύει και για διατάξεις που διαθέτουν μηχανισμό ασφαλίσεως, ακόμη κι αν δεν απαιτούνται για την ομάδα αυτή. Έτσι η δοκιμή πραγματοποιείται μόνο για διατάξεις της ομάδας 2, αλλά κατά την προδιαγεγραμμένη δύναμη, δηλαδή στη διπλάσια μάζα του ανδρείκελου της ομάδας 1.
 Σημείο 7.1.2.1 και παραρτήματα 17 και 18
 Προς έλεγχο συμμόρφωσης με τα παραρτήματα 17 και 18 μπορεί να υποβληθεί σε δοκιμή είτε το υλικό απορρόφησης ενέργειας είτε το


text:
υλικό της δομής του συστήματος συγκράτησης για παιδιά όπου η δομή δεν παρουσιάζει ομοιογένεια ή, σε περίπτωση πιθανής διαφοροποίησης στην απόδοση της δομής του συστήματος συγκράτησης για παιδιά, ο φορέας της δοκιμής θα καθορίσει τη χειρότερη περίπτωση για έλεγχο συμμόρφωσης. Το υλικό απορρόφησης ενέργειας μπορεί να αποτελεί το σύνολο ή μέρος του καλύμματος του συστήματος συγκράτησης για παιδιά.
 Σημείο 7.1.3.
 Η δοκιμή ανατροπής θα διεξαχθεί ακολουθώντας την ίδια διαδικασία εγκατάστασης και τις παραμέτρους που ορίζονται για τη δυναμική δοκιμή.
 Σημείο 7.1.3.1.
 Απαγορεύεται η ακινητοποίηση του εξάρτηση κατά την ανατροπή.
 Σημείο 7.1.4.2.2.
 Η διατύπωση του παρόντος σημείου αναφέρεται σε επιταχύνσεις που παρουσιάζουν φορτίσεις εφελκυσμού στη σπονδυλική στήλη του ανδρείκελου.
 Σημείο 7.1.4.3.1.
 Ορατά σημεία διείσδυσης νοούνται ως η διείσδυση του πήλινου ομοιώματος από το κοιλιακό σημείο (υπό πίεση από το σύστημα συγκράτησης) αλλά όχι λύγισμα του πήλινου ομοιώματος χωρίς συμπίεση σε οριζόντια διεύθυνση, όπως επέρχεται, παραδείγματος χάριν, με απλό λύγισμα της σπονδυλικής στήλης. Βλέπε επίσης ερμηνεία του σημείου 6.2.4.
 Σημείο 7.2.1.5.
 Συμφωνία προς την πρώτη πρόταση υπάρχει αν το χέρι του ανδρείκελου φτάνει την πόρπη.
 Σημείο 7.2.2.1.
 Πρέπει να χρησιμοποιείται ώστε να εξασφαλίζεται η εύκολη τοποθέτηση των μεμονωμένα εγκεκριμένων οδηγών ιμάντων.
 Σημείο 7.2.4.1.1.
 Απαιτούνται δύο ιμάντες. Μέτρηση της φόρτισης θραύσεως του πρώτου ιμάντα. Μέτρηση του πλάτους του δεύτερου ιμάντα στο 75 τοις εκατό της φόρτισής του.
 Σημείο 7.2.4.4.
 Απαγορεύονται στοιχεία τα οποία μπορούν να αποσυναρμολογηθούν ή λυθούν και όπου πιθανολογείται ακατάλληλη επανασυναρμολόγηση για μη καταρτισμένο χρήστη, η οποία θα μπορούσε να επιφέρει επικίνδυνη διάταξη.
 Σημείο 8.1.2.2.
 «Στερέωση στο κάθισμα» σημαίνει το κάθισμα δοκιμής που προδιαγράφεται στο παράρτημα 6. «Ειδικές διατάξεις» ενδεχομένως να σημαίνει ότι υπό κανονικές συνθήκες θα υποβαλλόταν σε δοκιμή ανατροπής «ειδικό» σύστημα συγκράτησης κατά την εγκατάσταση στο κάθισμα δοκιμής, αλλά η δοκιμή στο κάθισμα αυτό του οχήματος δεν επετράπη.
 Σημείο 8.2.2.1.1.
 «Λαμβάνοντας υπόψη της συνήθεις συνθήκες χρήσης» σημαίνει ότι η παρούσα δοκιμή θα έπρεπε να διεξαχθεί με το σύστημα συγκράτησης τοποθετημένο στο κάθισμα δοκιμής ή οχήματος, αλλά χωρίς το ανδρείκελο.
 Το ανδρείκελο πρέπει να χρησιμοποιηθεί μόνο για την τοποθέτηση της διάταξης ρύθμισης. Καταρχήν οι ιμάντες πρέπει να ρυθμίζονται σύμφωνα με τα σημεία 8.1.3.6.3.2 ή 8.1.3.6.3.3 (όποιο κρίνεται κατάλληλο). Η δοκιμή πρέπει να διεξάγεται, στη συνέχεια, μετά την αφαίρεση του ανδρείκελου.
 Σημείο 8.2.5.2.6.
 Το παρόν σημείο δεν ισχύει για οδηγούς ιμάντες που εγκρίνονται μεμονωμένα υπό τον παρόντα κανονισμό.
 ΠΑΡΑΡΤΗΜΑ 16
 ΕΛΕΓΧΟΣ ΣΥΜΜΟΡΦΩΣΗΣ ΠΑΡΑΓΩΓΗΣ
 1. ΔΟΚΙΜΕΣ
 Τα συστήματα συγκράτησης για παιδιά πρέπει να παρουσιάζουν συμμόρφωση προς τις απαιτήσεις βάσει των οποίων πραγματοποιούνται οι ακόλουθες δοκιμές:
 1.1. Επαλήθευση του ορίου ασφαλίσεως και αντοχής των συσπειρωτήρων κατεπειγούσης ασφαλίσεως
 Σύμφωνα με τις διατάξεις του σημείου 8.2.4.3 στην πλέον αντίξοη διεύθυνση, ως κρίνεται κατάλληλο, κατόπιν υποβολής στη δοκιμή αντοχής που περιγράφεται στα σημεία 8.2.4.2, 8.2.4.4 και 8.2.4.5 ως απαίτηση του σημείου 7.2.3.2.6.
 1.2. Επαλήθευση της αντοχής συσπειρωτήρων αυτόματης ασφαλίσεως
 Σύμφωνα με τις διατάξεις του σημείου 8.2.4.2 με συμπλήρωση των δοκιμών των στοιχείων 8.2.4.4 και 8.2.4.5 ως απαίτηση του σημείου 7.2.3.1.3.
 1.3. Δοκιμή για αντοχή των ιμάντων κατόπιν προετοιμασίας
 Σύμφωνα με τη διαδικασία που περιγράφεται στο σημείο 7.2.4.2 μετά την προετοιμασία σύμφωνα με τις απαιτήσεις των στοιχείων


text:
8.2.5.2.1 ως 8.2.5.2.5.
 1.3.1. Δοκιμή για αντοχή των ιμάντων κατόπιν φθοράς δια τριβής
 Σύμφωνα με τη διαδικασία που περιγράφεται στο σημείο 7.2.4.2 μετά την προετοιμασία σύμφωνα με τις απαιτήσεις που περιγράφονται στο σημείο 8.2.5.2.6.
 1.4. Δοκιμή μικροολίσθησης
 Σύμφωνα με τη διαδικασία που περιγράφεται στο σημείο 8.2.3 του παρόντος κανονισμού.
 1.5. Απορρόφηση ενέργειας
 Σύμφωνα με τις διατάξεις του σημείου 7.1.2 του παρόντος κανονισμού.
 1.6. Επαλήθευση των απαιτήσεων απόδοσης του συστήματος συγκράτησης για παιδιά όταν υπόκειται στην κατάλληλη δυναμική δοκιμή
 Σύμφωνα με τις διατάξεις που παρατίθενται στο σημείο 8.1.3 με προετοιμασία οποιασδήποτε πόρπης σύμφωνα με τις απαιτήσεις του σημείου 7.2.1.7 κατά τρόπο ώστε να πληρούνται οι κατάλληλες προϋποθέσεις του σημείου 7.1.4 (σχετικά με τη συνολική απόδοση του συστήματος συγκράτησης για παιδιά) και του σημείου 7.2.1.8.1 (σχετικά με την απόδοση οποιασδήποτε πόρπης υπό φόρτιση).
 1.7. Δοκιμή θερμοκρασίας
 Σύμφωνα με τις διατάξεις του σημείου 7.1.5 του παρόντος κανονισμού.
 2. ΣΥΧΝOΤΗΤΑ ΔΟΚΙΜHΣ ΚΑΙ ΑΠΟΤΕΛΕΣΜΑΤΑ
 2.1.
 Η συχνότητα δοκιμής σύμφωνα με τις απαιτήσεις των στοιχείων 1.1 έως 1.5 και 1.7 πρέπει να τοποθετείται επί στατιστικώς ελεγχόμενης και τυχαίας βάσης σύμφωνα με μία από τις τακτικές διαδικασίες διασφάλισης ποιότητας και η δοκιμή πρέπει να διεξάγεται τουλάχιστον μία φορά κατ' έτος.
 2.2.
 Ελάχιστες συνθήκες για τον έλεγχο της συμμόρφωσης συστημάτων συγκρατήσεως για παιδιά τα οποία εμπίπτουν στις κατηγορίες «καθολική», «οιονεί καθολική» και «περιορισμένη», όσον αφορά τις δυναμικές δοκιμές σύμφωνα με το σημείο 1.6.
 Βάσει συμφωνίας με τις αρμόδιες αρχές, ο κάτοχος της έγκρισης θα επιβλέπει τον έλεγχο της συμμόρφωσης σύμφωνα με τη μέθοδο του ελέγχου παρτίδας (σημείο 2.2.1) ή τη μέθοδο του διαρκούς ελέγχου (σημείο 2.2.2).
 2.2.1. Έλεγχος παρτίδας σε συστήματα συγκρατήσεως για παιδιά
 2.2.1.1.
 Ο κάτοχος της έγκρισης οφείλει να ταξινομεί τα συστήματα συγκρατήσεως για παιδιά σε παρτίδες κατά το δυνατόν ομοιογενείς ως προς την πρώτη ύλη ή τα ενδιάμεσα προϊόντα που χρησιμοποιούνται για την κατασκευή τους (διαφορετικό χρώμα κελύφους, διαφορετική κατασκευή ζώνης τύπου σαγής) και ως προς τις συνθήκες παραγωγής. Τα τεμάχια μιας παρτίδας δεν πρέπει να υπερβαίνουν τα 5 000.
 Βάσει συμφωνίας με τις αρμόδιες αρχές, οι δοκιμές μπορούν να διεξάγονται από την τεχνική υπηρεσία ή με ευθύνη του κατόχου της έγκρισης.
 2.2.1.2.
 Σε κάθε παρτίδα, πρέπει να λαμβάνεται δείγμα σύμφωνα με τις διατάξεις του σημείου 2.2.1.4. Η λήψη του δείγματος μπορεί να γίνει και πριν από την ολοκλήρωση της παρτίδας, αλλά με την προϋπόθεση ότι το δείγμα περιέχει ήδη τουλάχιστον το 20 % της συνολικής ποσότητας της παρτίδας.
 2.2.1.3.
 Τα χαρακτηριστικά των συστημάτων συγκρατήσεως για παιδιά και ο αριθμός των προς διεξαγωγή δυναμικών δοκιμών παρατίθενται στο σημείο 2.2.1.4.
 2.2.1.4.
 Για να γίνει αποδεκτή, μια παρτίδα συστημάτων συγκρατήσεως για παιδιά πρέπει να ικανοποιεί τις ακόλουθες συνθήκες:
 Αριθμός τεμαχίων της παρτίδας
 Αριθμός δειγμάτων/χαρακτηριστικά συστημάτων συγκρατήσεως για παιδιά
 Συγκεντρωτικός αριθμός δειγμάτων
 Κριτήρια αποδοχής
 Κριτήρια απόρριψης
 Βαθμός αυστηρότητας του ελέγχου
 N < 500
 1ο = 1MH
 2ο = 1MH
 1
 2
 0
 1
 —
 2
 Συνήθης έλεγχος
 500 <N < 5 000
 1ο = 1MH + 1LH
 2ο = 1MH + 1LH
 2
 4
 0
 1
 2
 2
 Συνήθης έλεγχος
 N < 500
 1ο = 2MH
 2ο =


text:
2MH
 2
 4
 0
 1
 2
 2
 Ενισχυμένος έλεγχος
 500 < N < 5 000
 1ο = 2MH + 2LH
 2ο = 2MH + 2LH
 4
 8
 0
 1
 2
 2
 Ενισχυμένος έλεγχος
 Σημείωση:
 Τα αρχικά MH
 =
 υποδηλώνουν τη δυσκολότερη διάταξη (τα λιγότερο ικανοποιητικά αποτελέσματα που επιτυγχάνονται κατά τη δοκιμή έγκρισης ή επέκτασης της έγκρισης).
 Τα αρχικά LH
 =
 υποδηλώνουν τη λιγότερο δύσκολη διάταξη (τα βέλτιστα αποτελέσματα που επιτυγχάνονται κατά τη δοκιμή έγκρισης ή επέκτασης της έγκρισης)
 Το σχέδιο διπλής δειγματοληψίας είναι το ακόλουθο:
 Στο πλαίσιο του συνήθους ελέγχου, εάν το πρώτο δείγμα δεν περιέχει ελαττωματικά τεμάχια, τότε η παρτίδα γίνεται αποδεκτή χωρίς δοκιμή δεύτερου δείγματος. Σε περίπτωση που η παρτίδα περιέχει δύο ελαττωματικά τεμάχια, τότε απορρίπτεται. Τέλος, εάν η παρτίδα περιέχει ένα ελαττωματικό τεμάχιο, λαμβάνεται δεύτερο δείγμα και ο συγκεντρωτικός αριθμός δειγμάτων πρέπει να ικανοποιεί τη συνθήκη της στήλης 5 του ανωτέρω πίνακα.
 Όταν επί συνόλου 5 διαδοχικών παρτίδων οι δύο απορρίπτονται, αντί του συνήθους διενεργείται ενισχυμένος έλεγχος. Ο συνήθης έλεγχος διεξάγεται εκ νέου εφόσον κριθούν αποδεκτές πέντε διαδοχικές παρτίδες.
 Εάν απορριφθεί έστω και μία παρτίδα, η παραγωγή θεωρείται ότι δεν συμμορφώνεται και η παρτίδα δεν τίθεται σε κυκλοφορία.
 Εάν απορριφθούν δύο διαδοχικές παρτίδες που υποβλήθηκαν στον ενισχυμένο έλεγχο, ισχύουν οι διατάξεις του σημείου 13.
 2.2.1.5.
 Ο έλεγχος της συμμόρφωσης των συστημάτων συγκρατήσεως για παιδιά εκκινεί με την παρτίδα που κατασκευάστηκε μετά την πρώτη παρτίδα που υποβλήθηκε σε δοκιμή καταλληλότητας της παραγωγής.
 2.2.1.6.
 Τα αποτελέσματα της δοκιμής που περιγράφεται στο σημείο 2.2.1.4 δεν πρέπει να υπερβαίνουν την τιμή L, η οποία είναι η οριακή τιμή που ορίζεται για κάθε δοκιμή έγκρισης.
 2.2.2. Διαρκής έλεγχος
 2.2.2.1.
 Ο κάτοχος της έγκρισης υποχρεούται να διεξάγει διαρκή έλεγχο ποιότητας της οικείας διαδικασίας παραγωγής επί στατιστικής βάσης και μέσω δειγματοληψίας. Βάσει συμφωνίας με τις αρμόδιες αρχές, οι δοκιμές μπορούν να διεξάγονται από την τεχνική υπηρεσία ή με ευθύνη του κατόχου της έγκρισης ο οποίος είναι υπεύθυνος για την ιχνηλασιμότητα του προϊόντος.
 2.2.2.2.
 Τα δείγματα πρέπει να λαμβάνονται σύμφωνα με τις διατάξεις του σημείου 2.2.2.4.
 2.2.2.3.
 Τα χαρακτηριστικά των συστημάτων συγκρατήσεως για παιδιά λαμβάνονται τυχαία και οι προς διεξαγωγή δοκιμές περιγράφονται στο σημείο 2.2.2.4.
 2.2.2.4.
 ο έλεγχος πρέπει να ικανοποιεί τις ακόλουθες απαιτήσεις.
 Ληφθέντα δείγματα συστημάτων συγκρατήσεως για παιδιά
 Βαθμός αυστηρότητας του ελέγχου
 0,02 % σημαίνει ότι ένα σύστημα συγκρατήσεως λαμβάνεται από κάθε 5 000 κατασκευασμένα τεμάχια
 Συνήθης
 0,05 % σημαίνει ότι ένα σύστημα συγκρατήσεως λαμβάνεται από κάθε 2 000 κατασκευασμένα τεμάχια
 Ενισχυμένος
 Το σχέδιο διπλής δειγματοληψίας είναι το ακόλουθο:
 Η παραγωγή συμμορφώνεται εφόσον θεωρείται ότι συμμορφώνεται το σύστημα συγκρατήσεως για παιδιά.
 Εάν το σύστημα συγκρατήσεως για παιδιά δεν ικανοποιεί τις απαιτήσεις, τότε πρέπει να λαμβάνεται δεύτερο δείγμα συστήματος συγκρατήσεως για παιδιά,
 Εάν το δεύτερο σύστημα συγκρατήσεως για παιδιά ικανοποιεί τις απαιτήσεις, τότε η παραγωγή θεωρείται ότι συμμορφώνεται,
 Εάν ούτε το πρώτο και ούτε το δεύτερο σύστημα συγκρατήσεως για παιδιά ικανοποιεί τις απαιτήσεις, η παραγωγή δεν θεωρείται ότι συμμορφώνεται και αποσύρονται τα συστήματα συγκρατήσεως για παιδιά που ενδέχεται να παρουσιάσουν την ίδια αστοχία, ενώ απαιτείται η λήψη μέτρων για την αποκατάσταση της συμμόρφωσης της


text:
παραγωγής.
 Ο ενισχυμένος έλεγχος υποκαθιστά τον συνήθη έλεγχο όταν, επί συνόλου 10 000 διαδοχικά κατασκευασμένων συστημάτων συγκρατήσεως για παιδιά, κρίθηκε δις απαραίτητο να αποσυρθεί η παραγωγή.
 Συνήθης έλεγχος διεξάγεται εκ νέου εφόσον διαπιστώνεται η συμμόρφωση 10 000 διαδοχικά κατασκευασμένων συστημάτων συγκρατήσεως για παιδιά.
 Σε περίπτωση που η παραγωγή που υποβλήθηκε στον ενισχυμένο έλεγχο αποσύρθηκε δύο φορές διαδοχικά, τότε ισχύουν οι διατάξεις του σημείου 13.
 2.2.2.5.
 Ο συνεχιζόμενος έλεγχος των συστημάτων συγκρατήσεως για παιδιά διενεργείται μετά τη δοκιμή καταλληλότητας της παραγωγής.
 2.2.2.6.
 Τα αποτελέσματα της δοκιμής που περιγράφεται στο σημείο 2.2.2.4 δεν πρέπει να υπερβαίνουν την τιμή L, η οποία είναι η οριακή τιμή που ορίζεται για κάθε δοκιμή έγκρισης.
 2.3.
 Όσον αφορά τις «ενσωματωμένες» ειδικές διατάξεις, θα ισχύουν οι ακόλουθες συχνότητες δοκιμών:
 Συστήματα συγκράτησης για παιδιά, εκτός μαξιλαριών υποστήριξης:
 Μία φορά κάθε 8 εβδομάδες
 Μαξιλάρια υποστήριξης:
 Μία φορά κάθε 12 εβδομάδες
 Σε κάθε δοκιμή πρέπει να πληρούνται οι προδιαγραφές των στοιχείων 7.1.4 και 7.2.1.8.1. Αν όλες οι δοκιμές στη διάρκεια ενός έτους σημειώσουν ικανοποιητικά αποτελέσματα, ο κατασκευαστής μπορεί, κατόπιν συμφωνίας με την αρμόδια αρχή, να μειώσει τις συχνότητες ως εξής:
 Συστήματα συγκράτησης για παιδιά, εκτός μαξιλαριών υποστήριξης:
 Μία φορά κάθε 16 εβδομάδες
 Μαξιλάρια υποστήριξης:
 Μία φορά κάθε 24 εβδομάδες
 Ωστόσο, θα επιτρέπεται η ελάχιστη συχνότητα της μίας δοκιμής ετησίως όπου η ετήσια παραγωγή ανέρχεται σε 1 000 ή λιγότερα συστήματα συγκράτησης για παιδιά.
 2.3.1.
 Όσον αφορά διατάξεις ειδικών οχημάτων σύμφωνα με το σημείο 2.1.2.4.1, ο κατασκευαστής του συστήματος συγκράτησης για παιδιά μπορεί να επιλέξει διαδικασίες συμμόρφωσης παραγωγής είτε σύμφωνα με το σημείο 2.2, επί καθίσματος δοκιμής είτε το σημείο 2.3 στο κέλυφος του αμαξώματος.
 2.3.2.
 Σε περίπτωση που κάποιο δείγμα αστοχήσει σε συγκεκριμένη δοκιμή στην οποία έχει υποβληθεί, πρέπει να πραγματοποιείται περαιτέρω δοκιμή της ίδιας προδιαγραφής σε τουλάχιστον τρία ακόμη δείγματα. Στην περίπτωση δυναμικών δοκιμών, αν κάποιο από τα τελευταία δείγματα αστοχήσει στη δοκιμή, η παραγωγή δεν θεωρείται ότι συμμορφώνεται και η συχνότητα δοκιμών αυξάνεται σε αυτήν της επόμενης βαθμίδας εάν χρησιμοποιούνταν η κατώτερη σύμφωνα με το σημείο 2.3, ενώ λαμβάνονται τα απαιτούμενα μέτρα για την αποκατάσταση της συμμόρφωσης της παραγωγής.
 2.4.
 Σε περίπτωση που διαπιστώνεται μη συμμόρφωση της παραγωγής σύμφωνα με τα σημεία 2.2.1.4, 2.2.2.4 ή 2.3.2, ο κάτοχος της έγκρισης ή ο δεόντως εξουσιοδοτημένος εκπρόσωπος αυτού:
 2.4.1.
 Θα ενημερώσει την αρμόδια αρχή η οποία έχει χορηγήσει την έγκριση τύπου οχήματος, υποδεικνύοντας τα μέτρα που έχουν ληφθεί για την αποκατάσταση της συμμόρφωσης παραγωγής.
 2.5.
 Ο κατασκευαστής πρέπει να ενημερώνει την αρμόδια αρχή σε τριμηνιαία βάση σχετικά με τον όγκο των προϊόντων που παράγονται σε αντιστοιχία με κάθε αριθμό έγκρισης, παρέχοντας μέσο ταυτοποίησης των προϊόντων που αντιστοιχούν στον εν λόγω αριθμό έγκρισης.
 ΠΑΡΑΡΤΗΜΑ 17
 ΔΟΚΙΜΗ ΥΛΙΚΟΥ ΑΠΟΡΡΟΦΗΣΗΣ ΕΝΕΡΓΕΙΑΣ
 1. ΟΜΟΙΩΜΑ ΚΕΦΑΛΗΣ
 1.1.
 Το ομοίωμα κεφαλής πρέπει να αποτελείται από συμπαγές ημισφαιρικό ομοίωμα με επιπρόσθετο μικρότερο σφαιρικό τμήμα όπως φαίνεται στην εικόνα Α κατωτέρω. Πρέπει να είναι κατασκευασμένο ούτως ώστε να επιτρέπεται η ελεύθερη ρίψη του κατά μήκος του σημειωμένου άξονα και θα διαθέτει διάταξη για την τοποθέτηση επιταχυνσιόμετρου προκειμένου να μετράται η επιτάχυνση κατά τη διεύθυνση της πτώσης.
 1.2.
 Το


text:
ομοίωμα κεφαλής θα έχει συνολική μάζα 2,75 ± 0,05 kg, συμπεριλαμβανομένου του επιταχυνσιόμετρου.
 Εικόνα Α
 Ομοίωμα κεφαλής
 Διαστάσεις σε mm
 2. ΟΡΓΑΝΑ
 Η επιτάχυνση θα καταγράφεται στη διάρκεια της δοκιμής χρησιμοποιώντας εξοπλισμό σύμφωνα με την κλάση συχνότητας διαύλου 1 000 ως ορίζεται στην τελευταία έκδοση του προτύπου ISO 6487.
 3. ΔΙΑΔΙΚΑΣΙΑ
 3.1.
 Η δοκιμή διεξάγεται σε πλήρως συναρμολογημένο σύστημα συγκρατήσεως για παιδιά. Το σύστημα δεν υφίσταται τροποποιήσεις παρά μόνον τις ελάχιστες, εφόσον αυτές κρίνονται απαραίτητες για την πρόσβαση του στηρίγματος (απευθείας κάτω από το σημείο πρόσκρουσης) και της κρουστικής διάταξης και εφόσον δεν έχουν παρά ελάχιστη επίδραση στις επιδόσεις του συστήματος.
 3.2.
 Το συναρμολογημένο σύστημα συγκρατήσεως για παιδιά πρέπει να είναι πλήρως στερεωμένο στην εξωτερική του επιφάνεια στην περιοχή της πρόσκρουσης και να υποστηρίζεται απευθείας κάτω από το σημείο πρόσκρουσης σε ομαλή άκαμπτη βάση, παραδείγματος χάριν σε στέρεο τσιμεντένιο πλίνθο.
 3.3.
 Το ομοίωμα κεφαλής τοποθετείται σε ύψος 100 -0/+5 mm από τις άνω επιφάνειες του συναρμολογημένου συστήματος για παιδιά, οι οποίες αντιστοιχούν στο χαμηλότερο σημείο του ομοιώματος κεφαλής, και πραγματοποιείται ρίψη. Καταγράφεται η επιτάχυνση που σημειώνει το ομοίωμα κεφαλής κατά την πρόσκρουση.
 ΠΑΡΑΡΤΗΜΑ 18
 ΜΕΘΟΔΟΣ ΚΑΘΟΡΙΣΜΟΥ ΠΕΡΙΟΧΗΣ ΠΡΟΣΚΡΟΥΣΗΣ ΚΕΦΑΛΗΣ ΔΙΑΤΑΞΕΩΝ ΜΕ ΕΡΕΙΣΙΝΩΤΟ ΚΑΙ ΔΙΑΤΑΞΕΙΣ ΜΕ ΜΕΤΩΠΟ ΠΡΟΣ ΤΑ ΠΙΣΩ ΚΑΘΟΡΙΖΟΝΤΑΣ ΤΟ ΕΛΑΧΙΣΤΟ ΜΕΓΕΘΟΣ ΠΛΕΥΡΙΚΩΝ ΠΤΕΡΥΓΩΝ
 1.
 Η διάταξη τοποθετείται στο κάθισμα δοκιμής που περιγράφεται στο παράρτημα 6. Επικλινείς διατάξεις πρέπει να τοποθετούνται στην πλέον ορθή θέση. Το μικρότερο ανδρείκελο τοποθετείται στη διάταξη σύμφωνα με τις οδηγίες του κατασκευαστή. Στο ερεισίνωτο σημειώνεται το σημείο A επί του ίδιου οριζόντιου επιπέδου με τον ώμο του μικρότερου ανδρείκελου σε σημείο 2 cm εσωτερικά της εξωτερικής ακμής του βραχίονα. Όλες οι εσωτερικές επιφάνειες άνω του οριζόντιου επιπέδου που διέρχεται το σημείο Α πρέπει να περιλαμβάνουν ειδικό υλικό απορρόφησης ενέργειας που υποβάλλεται σε δοκιμή σύμφωνα με το παράρτημα 17. Το υλικό αυτό θα καλύπτει τις εσωτερικές επιφάνειες του ερεισίνωτου και των πλευρικών πτερύγων, περιλαμβανομένων των εσωτερικών ακμών (ζώνη ακτίνας) των πλευρικών πτερύγων. Το υλικό απορρόφησης ενέργειας μπορεί να αποτελεί αναπόσπαστο τμήμα του παιδικού καθίσματος. Στην περίπτωση πορτ-μπεμπέ στα οποία δεν είναι εφικτή η συμμετρική τοποθέτηση του ανδρείκελου λόγω της μορφής τους και σύμφωνα με τις οδηγίες του κατασκευαστή, το χαμηλότερο όριο της επιφάνειας στην οποία θα χρησιμοποιηθεί υλικό σύμφωνα με το παράρτημα 17 πρέπει να είναι όλες οι επιφάνειες πέραν του ώμου του ανδρείκελου στην κατεύθυνση της κεφαλής, μετρούμενες με το ανδρείκελο στο πορτ-μπεμπέ στη δυσμενέστερη, σύμφωνα με τις οδηγίες του κατασκευαστή, θέση του στον πάγκο δοκιμών.
 Σε περίπτωση που είναι εφικτή η συμμετρική τοποθέτηση του ανδρείκελου στο πορτ-μπεμπέ, όλες οι εσωτερικές επιφάνειες πρέπει να καλύπτονται με υλικό σύμφωνα με το παράρτημα 17. Το υλικό αυτό πρέπει να εκπληρώνει τον σκοπό για τον οποίο προορίζεται, σε συνδυασμό με την εσωτερική δομή του πορτ μπεμπέ. Η τεχνική υπηρεσία δύναται να επαληθεύει την απαίτηση αυτή διεξάγοντας περαιτέρω δοκιμές.
 2.
 Όσον αφορά τις διατάξεις με μέτωπο προς τα πίσω θα υπάρχουν πλευρικές πτέρυγες βάθους τουλάχιστον 90 mm, μετρούμενου από το μέσο της επιφάνειας του ερεισίνωτου. Οι πλευρικές αυτές πτέρυγες θα ξεκινούν από το οριζόντιο επίπεδο που διέρχεται από


text:
το σημείο Α και θα εκτείνονται προς το άνω μέρος του ερεισίνωτου. Ξεκινώντας από το σημείο 90 mm κάτω από το ανώτερο σημείο του ερεισίνωτου, το βάθος της πλευρικής πτέρυγας μπορεί να μειώνεται σταδιακά.
 3.
 Η απαίτηση του σημείου 2 ανωτέρω σχετικά με το ελάχιστο μέγεθος πλευρικών πτερύγων δεν ισχύει για συστήματα συγκράτησης για παιδιά στις ομάδες μάζας II και III της κατηγορίας ειδικών οχημάτων που πρόκειται να χρησιμοποιηθούν στον χώρο αποσκευών σύμφωνα με το σημείο 6.1.2 του παρόντος κανονισμού.
 ΠΑΡΑΡΤΗΜΑ 19
 ΠΕΡΙΓΡΑΦΗ ΠΡΟΕΤΟΙΜΑΣΙΑΣ ΜΗΧΑΝΙΣΜΩΝ ΡΥΘΜΙΣΕΩΣ ΠΟΥ ΤΟΠΟΘΕΤΟΥΝΤΑΙ ΑΠΕΥΘΕΙΑΣ ΣΤΑ ΣΥΣΤΗΜΑΤΑ ΣΥΓΚΡΑΤΗΣΗΣ ΓΙΑ ΠΑΙΔΙΑ
 Εικόνα 1
 1. MΕΘΟΔΟΣ
 1.1.
 Ενώ το πλέγμα έχει οριστεί στη θέση αναφοράς που περιγράφεται στο σημείο 8.2.7, πραγματοποιείται αφαίρεση τουλάχιστον 50 mm πλέγματος από την ολοκληρωμένη ζώνη τύπου σαγής, τραβώντας το ελεύθερο άκρο του πλέγματος.
 1.2.
 Το ρυθμιζόμενο τμήμα της ολοκληρωμένης ζώνης τύπου σαγής τοποθετείται στη διάταξη εκτύλιξης Α.
 1.3.
 Ενεργοποίηση της διάταξης ρύθμισης και έλξη τουλάχιστον 150 mm του πλέγματος προς το την ολοκληρωμένη ζώνη τύπου σαγής. Αυτό αντιστοιχεί στο μισό ενός κύκλου και τοποθετεί τη διάταξη εκτύλιξης Α στη θέση μέγιστης εκτύλιξης πλέγματος.
 1.4.
 Σύνδεση του ελεύθερου άκρου του πλέγματος στη διάταξη εκτύλιξης Β.
 2. Ο KΥΚΛΟΣ EΙΝΑΙ:
 2.1.
 Εκτύλιξη B τουλάχιστον 150 mm ενώ η A δεν ασκεί καμία ένταση στην ολοκληρωμένη ζώνη τύπου σαγής.
 2.2.
 Ενεργοποίηση των διατάξεων ρύθμισης και εκτύλιξη Α ενώ η Β δεν ασκεί καμία ένταση στο ελεύθερο άκρο του πλέγματος.
 2.3.
 Κατά τη λήξη της ενέργειας, απενεργοποίηση της διάταξης ρύθμισης.
 2.4.
 Επανάληψη του κύκλου ως ορίζεται στο σημείο 7.2.2.7.
 ΠΑΡΑΡΤΗΜΑ 20
 ΔΙΑΤΑΞΗ ΔΟΚΙΜΗΣ ΑΝΤΟΧΗΣ ΤΥΠΙΚΗΣ ΠΟΡΠΗΣ
 ΠΑΡΑΡΤΗΜΑ 21
 ΕΓΚΑΤΑΣΤΑΣΗ ΔΥΝΑΜΙΚΗΣ ΔΟΚΙΜΗΣ ΠΡΟΣΚΡΟΥΣΗΣ
 1. MΕΘΟΔΟΣ
 1.1. Μόνο ζώνη υπογαστρίου
 Τοποθέτηση κυψελίδας φόρτισης 1 στην εξωτερική θέση όπως εμφανίζεται ανωτέρω. Εγκατάσταση του συστήματος συγκράτησης για παιδιά και ένταση της ζώνης αναφοράς στην εξωτερική θέση ώστε να επιτυγχάνεται φόρτιση 75N ± 5N στην εξωτερική θέση.
 1.2. Ζώνη υπογαστρίου και διαγώνιος ζώνη
 1.2.1.
 Τοποθέτηση κυψελίδας φόρτισης 1 στην εξωτερική θέση όπως εμφανίζεται ανωτέρω. Εγκατάσταση του συστήματος συγκράτησης για παιδιά στην ορθή θέση. Αν το σύστημα συγκράτησης για παιδιά διαθέτει διάταξη ασφαλίσεως και επενεργεί στη διαγώνιο ζώνη, η κυψελίδα φόρτισης 2 τοποθετείται σε κατάλληλη θέση πίσω από το σύστημα συγκράτησης για παιδιά μεταξύ της διάταξης ασφαλίσεως και της πόρπης όπως εμφανίζεται κατωτέρω. Αν δεν υπάρχει διάταξη ασφαλίσεως ή αν η διάταξη ασφαλίσεως έχει τοποθετηθεί στην πόρπη, η κυψελίδα φορτίσεως τοποθετείται σε κατάλληλη θέση μεταξύ βρόχου στύλου και συστήματος συγκράτησης για παιδιά.
 1.2.2.
 Το τμήμα που αντιστοιχεί στο υπογάστριο της ζώνης αναφοράς ρυθμίζεται ώστε να επιτυγχάνεται φόρτιση 50 N ± 5 N στην κυψελίδα φόρτισης 1. Τοποθετείται ένδειξη με κιμωλία στο πλέγμα όπου διέρχεται μέσω της προσομοιούμενης πόρπης. Ενώ η ζώνη διατηρείται στη θέση αυτή, ρυθμίζεται η διαγώνιος ώστε να επιτυγχάνει ένταση 50 N ± 5 N στην κυψελίδα φόρτισης 2 είτε ασφαλίζοντας το πλέγμα στο σύστημα συγκράτησης για παιδιά είτε εκτυλίσσοντας τη ζώνη προς τον πρότυπο συσπειρωτήρα.
 1.2.3.
 Το σύνολο του πλέγματος εκτυλίσσεται από τον κύλινδρο του συσπειρωτήρα και επανατυλίσσεται με τάση της ζώνης της τάξης των 4 ± 3 N μεταξύ


text:
του συσπειρωτήρα και του βρόχου στύλου. Ο κύλινδρος πρέπει να ασφαλίζεται πριν τη δυναμική δοκιμή. Διεξαγωγή της δυναμικής δοκιμής πρόσκρουσης.
 1.2.4.
 Πριν την έναρξη της δοκιμής, έλεγχος της συμμόρφωσης του συστήματος συγκράτησης για παιδιά προς το σημείο 6.2.1.3. Αν υπάρξει αλλαγή στην ένταση της εγκατάστασης λόγω αλλαγής στη συνάρτηση γωνίας, τότε πραγματοποιείται δοκιμή για την κατάσταση χαλαρότερης εγκατάστασης, πραγματοποιείται η διάταξη και ένταση στη θέση της πλέον σταθερότερης στερέωσης και στη συνέχεια επανατοποθετείται το σύστημα συγκράτησης για παιδιά για τη χειρότερη περίπτωση χωρίς επανένταση της ζώνης ενηλίκων. Διεξαγωγή της δυναμικής δοκιμής.
 1.3. Στερέωση συστήματος ISOFIX
 Για συστήματα συγκρατήσεως παιδιών ISOFIX με ρυθμιζόμενες αγκυρώσεις ISOFIX στο σημείο αναδίπλωσης του καθίσματος. Το κενό σύστημα συγκρατήσεως ISOFIX για παιδιά στερεώνεται στις αγκυρώσεις H1-H2 του σημείου αναδίπλωσης του καθίσματος, στην ενδεικνυόμενη θέση δοκιμής. Οι μηχανισμοί ασφάλισης του συστήματος συγκρατήσεως ISOFIX για παιδιά αφήνονται να τραβήξουν το κενό σύστημα συγκρατήσεως ISOFIX για παιδιά προς το σημείο αναδίπλωσης του καθίσματος. Εφαρμόζεται επιπρόσθετη δύναμη 135 ± 15 N σε επίπεδο παράλληλο προς την επιφάνεια του μαξιλαριού του καθίσματος του πάγκου δοκιμής στην κατεύθυνση του σημείου αναδίπλωσης του καθίσματος, με σκοπό την εξουδετέρωση των τριβών μεταξύ του συστήματος συγκρατήσεως παιδιών ISOFIX και του μαξιλαριού του καθίσματος, γεγονός που διευκολύνει την αυτόματη τάνυση του μηχανισμού ασφάλισης. Η δύναμη πρέπει να εφαρμόζεται επί της κεντρικής γραμμής του συστήματος συγκρατήσεως ISOFIX για παιδιά ή ισότιμα γύρω από αυτήν, σε ύψος που δεν υπερβαίνει τα 100 mm επάνω από την επιφάνεια του μαξιλαριού του πάγκου δοκιμής. Εφόσον χρειάζεται, το άνω σημείο πρόσδεσης ρυθμίζεται ούτως ώστε να επιτυγχάνεται τάση υπό φορτίο της τάξης των 50 ± 5 N (1). Αφότου το σύστημα συγκρατήσεως ISOFIX για παιδιά έχει ρυθμιστεί κατ’ αυτόν τον τρόπο, στο σύστημα τοποθετείται το ενδεικνυόμενο ανδρείκελο δοκιμής.
 Σημείωση
 1.
 Όσον αφορά τα σημεία 1.1 και 1.2, η εγκατάσταση πραγματοποιείται κατόπιν τοποθέτησης του ανδρείκελου στο σύστημα συγκράτησης.
 2.
 Καθώς το μαξιλάρι δοκιμής αφρολέξ θα συμπιεστεί μετά την εγκατάσταση του συστήματος συγκράτησης για παιδιά, η δυναμική δοκιμή πρέπει να πραγματοποιηθεί εάν είναι δυνατόν εντός 10 λεπτών από την εγκατάσταση. Προκειμένου να επανέλθει το μαξιλάρι, η ελάχιστη περίοδος μεταξύ δύο δοκιμών στις οποίες χρησιμοποιείται το ίδιο μαξιλάρι θα είναι 20 λεπτά.
 3.
 Οι κυψελίδες φόρτισης που τοποθετούνται απευθείας στο πλέγμα ζώνης μπορούν να υποβληθούν σε ηλεκτρική αποσύνδεση, αλλά θα πρέπει να παραμείνουν στη θέση τους κατά τη διάρκεια της δυναμικής δοκιμής. Η μάζα κάθε κυψελίδας δεν πρέπει να υπερβαίνει τα 250 g. Εναλλακτικά, η κυψελίδα φόρτισης πλέγματος ζώνης υπογαστρίου μπορεί να αντικατασταθεί από κυψελίδα φόρτισης που στερεώνεται στο σημείο αγκύρωσης.
 4.
 Στην περίπτωση συστημάτων συγκράτησης που διαθέτουν διατάξεις οι οποίες αποσκοπούν στην αύξηση της έντασης στη ζώνη ασφαλείας ενηλίκων, η μέθοδος δοκιμής είναι η ακόλουθη: Το σύστημα συγκράτησης για παιδιά εγκαθίσταται ως απαιτείται στο παρόν παράρτημα και στη συνέχεια τοποθετείται η διάταξη εντατήρα ως αναφέρεται στις οδηγίες του κατασκευαστή. Αν δεν είναι δυνατή η χρήση της διάταξης λόγω υπερβολικής έντασης, τότε θεωρείται ως μη αποδεκτή.
 5.
 Στο σύστημα συγκράτησης για παιδιά δεν ασκείται παρά η ελάχιστη δύναμη που απαιτείται για την ορθή εγκατάσταση, όπως


text:
ορίζεται στα σημεία 1.1 και 1.2.2.
 6.
 Στην περίπτωση πορτ μπεμπέ που τοποθετούνται όπως περιγράφεται στο σημείο 8.1.3.5.6, απαιτείται προσομοίωση της σύνδεσης μεταξύ της ζώνης ασφαλείας ενήλικα και του συστήματος συγκράτησης. Μια ζώνη ασφαλείας ενήλικα με μήκος ελεύθερου άκρου 500 mm (μετρούμενο όπως περιγράφεται στο παράρτημα 13) συνδέεται στα προδιαγραφόμενα σημεία αγκύρωσης μέσω του ελάσματος αγκύρωσης που περιγράφεται στο παράρτημα 13. Εν συνεχεία, το σύστημα συγκράτησης συνδέεται στις ζώνες ασφαλείας ενήλικα με το ελεύθερο άκρο. Η τάση της ζώνης ασφαλείας ενήλικα, μετρούμενη μεταξύ του σημείου αγκύρωσης και του συστήματος συγκράτησης, πρέπει να είναι 50 ± 5 N.
 (1) Στην περίπτωση συστημάτων συγκράτησης που διαθέτουν διατάξεις οι οποίες αποσκοπούν στην αύξηση της τάσης του άνω σημείου πρόσδεσης, η μέθοδος δοκιμής είναι η ακόλουθη:
 Το σύστημα συγκράτησης ISOFIX για παιδιά εγκαθίσταται σύμφωνα με τις απαιτήσεις του παρόντος παραρτήματος και στη συνέχεια τοποθετείται η διάταξη εντατήρα ως αναφέρεται στις οδηγίες του κατασκευαστή. Αν δεν είναι δυνατή η χρήση της διάταξης λόγω υπερβολικής τάσης, τότε θεωρείται ως μη αποδεκτή.
 ΠΑΡΑΡΤΗΜΑ 22
 ΔΟΚΙΜΗ ΟΜΟΙΩΜΑΤΟΣ ΚΟΡΜΟΥ
 Εικόνα 1:
 Βραχύτερο ανδρείκελο P10
 Υλικό: EPS (40 ως 45 g/l)
 Εικόνα 2:
 Δοκιμή έλξης μαξιλαριού υποστήριξης χρησιμοποιώντας ανδρείκελο